Biblia/Apokalipsia — Wikiteka\n3790Biblia — Apokalipsia\n1 Hau da Jainkoak Jesu Kristori egin zion agerpena, honek bere zerbitzariei laster gertatuko dena erakuts ziezaien. Bere aingerua bidaliz jakinarazi zion Joan bere zerbitzariari. 2 Eta honek aitortzen du ikusitako guztia Jainkoaren mezua dela, Jesu Kristok baieztatua. 3 Zorionekoak mezu profetiko hau irakurri eta entzuten dutenak, eta bertan idatziari jaramon egiten diotenak, beteko den garaia hurbil baitago!\n4 Nik, Joanek, Asiako probintziako zazpi eliz elkarteei: grazia eta bakea zuei Jainkoaren --den, zen eta etortzekoa denaren-- partetik eta beraren tronuaren aurrean dauden zazpi espirituen partetik; 5 bai eta Jesu Kristoren partetik ere, testigu leial, hilen artetik lehenengo piztu eta lurreko erregeen buruzagi denaren partetik.\nMaite gaituenari eta bere odolaz geure bekatuetatik askatu gintuenari, 6 Jainkoarentzat, bere Aitarentzat, errege-herri eta apaiz egin gaituenari, aintza eta agintea menderen mendetan. Amen.\n7 Hara, hodei artean dator! Guztiek ikusiko dute, bai eta zulatu zutenek ere, eta lurreko arraza guztiek hileta-negarra egingo dute harengatik. Bai. Amen.\n8 «Neu naiz Alfa eta Omega --dio Jainko Jaunak--, dena, zena eta etortzekoa, ahalguztiduna».\n9 Ni, Joan, zuen anaia eta Jesusen maitasunagatik atsekabean eta erreinuaren itxaropen iraunkorrean zuen kideko naizen hau, Patmos izeneko uhartean nengoen erbesteratua Jainkoaren hitzarengatik eta Jesusen testigantza egiteagatik. 10 Jaunaren egunean Espirituak hartu ninduen, eta neure ostean ahots handia entzun nuen turuta-hotsa bezalakoa. 11 Hau zioen: «Idatz ezazu liburu batean ikusiko duzuna, eta bidali zazpi eliz elkarte hauei: Efeso, Esmirna, Pergamo, Tiatira, Sardes, Filadelfia eta Laodizeako eliz elkarteei». 12 Atzera begiratu nuen, mintzo zitzaidan ahots hura norena ote zen ikusteko eta, itzultzean, urrezko zazpi argimutil ikusi nituen, 13 eta argimutilen erdian gizaseme antzeko bat, soineko luzez jantzia, bularpea urrezko gerrikoz lotua. 14 Haren buruko ilea zuria zen, artilea eta elurra bezalakoa, begiak sugarra bezalakoak, 15 oinak labean garbituriko brontze goriaren antzekoak, haren ahotsa ur handiena bezalako burrunba. 16 Zazpi izar zituen eskuineko eskuan eta aho-biko ezpata zorrotza ateratzen zitzaion ahotik; aurpegia eguzkia indarrik handienean bezain argitsu zuen. 17 Hura ikustean, hila bezala erori nintzaion oinetan. Berak eskuineko eskua gainean jarri zidan, esanez: «Ez izan beldur! Neu naiz lehena eta azkena, 18 bizi dena; hilik egon nintzen, baina orain bizirik nago menderen mendetan, eta neure menpe ditut Herio eta Hilen Egoitza. 19 Idatz ezazu, beraz, ikusi duzuna: orain dena eta gero izango dena. 20 Hona nire eskuineko eskuan ikusi dituzun zazpi izarren eta urrezko zazpi argimutilen esanahia: zazpi izarrak zazpi eliz elkarteen aingeruak dira, eta zazpi argimutilak zazpi eliz elkarteak».\n1 Idatz iezaiozu Efesoko eliz elkartearen aingeruari: Hona zer dioen zazpi izarrak bere eskuineko eskuan dauzkanak, urrezko zazpi argimutilen erdian dabilenak: 2 Ezagun-ezagunak ditut zure egintzak, zure lanbide neketsua eta eramanpena. Badakit ezin duzula jende gaiztoa jasan, eta,benetan apostolu izan gabe, beren buruak apostolutzat zituztenak aztertu eta gezurtitzat utzi dituzula. 3 Baduzu eramanpenik eta niregatik nekeak jasan dituzu, etsi gabe. 4 Baina zure aurka badut zerbait: galdu egin duzula hasierako maitasuna. 5 Hartu gogoan, beraz, nondik erori zaren; damu zaitez, eta itzuli lehengo jokabidera. Bestela, zuregana joan eta bere lekutik kendu egingo dut zure argimutila. 6 Halere, hau duzu zeure alde: nik ere gorroto ditudan nikolaiten egintzak gorroto dituzula. 7 Ulertzeko gauza denak uler beza Espirituak eliz elkarteei esaten diena. Garaileari, Jainkoaren paradisuan dagoen bizi-arbolako fruituetatik emango diot jaten.\n8 Idatz iezaiozu Esmirnako eliz elkartearen aingeruari: Hona zer dioen lehenak eta azkenak, hila zegoenak eta bizira itzuli zenak: 9 Ezagun-ezagunak ditut zure atsekabea eta pobretasuna; halere, aberats zara. Badakit nola iraintzen zaituzten, judu direla esan arren Satanasen elkarte besterik ez diren horiek. 10 Ez izan beldur jasan behar izango duzunaz; hara, zuetariko batzuk kartzelara botako ditu deabruak, zuek probatzeko, eta apur batez atsekabetuak izango zarete. Izan zaitezte leial heriotzaraino eta garaipen-koroa, betiko bizia, emango dizuet. 11 Ulertzeko gauza denak uler beza Espirituak eliz elkarteei esaten diena. Garaileak ez du bigarren heriotzaren zigorrik jasango.\n12 Idatz iezaiozu Pergamoko eliz elkartearen aingeruari: Hona zer dioen aho-biko ezpata zorrotza duenak: 13 Badakit ongi non bizi zaren: Satanasek bere tronua duen lekuan. Nirekiko leial iraun duzu, eta ez duzu ukatu nireganako fedea, ez eta Antipas nire lekuko leiala zuen artean, Satanas bizi den toki horretan, hil zuten egunetan ere. 14 Badut, ordea, zertxobait zure aurka: hor dituzula zeurekin Balaamen irakatsiei jarraitzen dieten batzuk; hark irakasten zion Balak-i israeldarrak nola erorarazi bekatuan, sasijainkoei eskainiriko haragia jatera eta Jainkoarekiko desleial izatera bultzatuz. 15 Era berean, zuk ere badituzu nikolaiten irakatsiei jarraitzen dieten batzuk. 16 Damu zaitez, beraz; bestela, zuregana joango naiz laster eta horien aurka borroka egingo dut neure ahoko ezpataz. 17 Ulertzeko gauza denak uler beza Espirituak eliz elkarteei esaten diena. Garaileari mana ezkutua emanen diot, eta harritxo txuri bat ere bai, eta harritxoan izen berri bat idatzia, hartzen duenak bakarrik ezagutuko duena.\n18 Idatz iezaiozu Tiatirako eliz elkartearen aingeruari: Hona zer dioen Jainkoaren Semeak, begiak sugarra bezalako eta oinak brontze goriaren antzeko dituenak: 19 Ezagun-ezagunak ditut zure egintzak, zure maitasuna, fedea, zerbitzugintza eta eramanpena; zure azken egintzak lehenengoak baino ere bikainagoak dira. 20 Baina badut zerbait zure aurka: bere burua profetesatzat duen Jezabel horri utzi egiten diozula bere irakatsiekin nire zerbitzariak engainatzen, Jainkoarekiko desleial izan eta sasijainkoei eskainiriko haragia jatera bultzatuz. 21 Astia eman diot damu dadin, baina ez dio bere desleialkeriari uko egin nahi izan. 22 Hara, gaixotasun larria bidaliko diot berari, eta atsekabe handia berarekin desleialkerian bat egin dutenei, jokabidez aldatzen ez badira. 23 Haren jarraitzaileak heriotzaz joko ditut, eta jakingo dute eliz elkarte guztiek ni naizela buru-bihotzak ikertzen dituena eta zuetako bakoitzari bere egintzen arabera emango diena. 24 Zuek, ordea, Tiatirako besteok, ez duzue onartu doktrina hori eta ez duzue ezagutu «Satanasen barrunbeak» deitzen duten hori. Zuei ez dizuet beste zamarik leporatzen; 25 eutsi kementsu orain duzuenari, ni itzuli arte. 26 Garaileari, nire nahia egiten azkeneraino irauten duenari, agintea emango diot nazioen gain, 27-28 nik neure Aitarengandik hartu dudan agintea; burdinazko makilaz gobernatuko ditu, buztinezko ontzia bezala puskatuko. Gainera, goizeko artizarra emango diot. 29 Ulertzeko gauza denak uler beza Espirituak eliz elkarteei esaten diena.\n1 Idatz iezaiozu Sardesko eliz elkartearen aingeruari: Hona zer dioen Jainkoaren zazpi espirituak eta zazpi izarrak dituenak: Ezagun-ezagunak ditut zure egintzak; bizi denaren itxura duzu, baina hilik zaude. 2 Zaude erne, eta indarberri ezazu oraindik bizirik daukazuna, erabat hil baino lehen. Zure jokabidea nire Jainkoaren aurrean behar bezain ona ez dela ikusi dut. 3 Oroit zaitez nola entzun eta onartu duzun mezua: euts iezaiozu, aldatu jokabidea. Zeren, erne ez bazaude, lapurra bezala etorriko bainaiz, gutxien espero duzun orduan etorriko ere. 4 Baina badituzu Sardesen beren jantziak zikindu ez dituzten batzuk. Nirekin ibiliko dira zuriz jantzirik, merezi baitute. 5 Garailea zuriz jantziko dute, eta ez dut kenduko haren izena biziaren liburutik; eta haren alde aterako naiz neure Aitaren eta honen aingeruen aurrean. 6 Ulertzeko gauza denak uler beza Espirituak eliz elkarteei esaten diena.\n7 Idatz iezaiozu Filadelfiako eliz elkartearen aingeruari: Hona zer dioen santuak, egiazkoak, Daviden erreinuko giltza duenak --hark irekia ezin du inork itxi, eta hark itxia ezin inork ireki--: 8 Ezagun-ezagunak ditut zure egintzak, eta inork itxi ezin duen atea utzi dut zure aurrean zabalik. Indar handirik ez duzun arren, onartu duzu nire mezua eta ez duzu ukatu nire izena. 9 Horra, Satanasen elkarteko batzuk emango dizkizut nik eskura, judu direla esan arren gezurrontzi huts direnetariko batzuk; zure oinetan ahozpez jartzera behartuko ditut, maite zaitudala jakin dezaten. 10 Iraunkor izateko nire agindua gorde duzulako, nik ere gordeko zaitut, lurreko bizilagunak probatzeko mundu osora iristear dagoen probaldikoan. 11 Laster nator. Eutsi daukazunari, zeure garaipen-koroa inork ere ken ez diezazun.\n14 Idatz iezaiozu Laodizeako eliz elkartearen aingeruari. Hona zer dioen Amen-ek, testigu leial eta egiazkoak, Jainkoak egindakoen sorburuak: 15 Ezagun-ezagunak ditut zure egintzak. Ez zara hotz, ez bero. Ai hotz edo bero bazina! 16 Baina epel zarelako eta ez bero, ez hotz, botagura emateraino nazkatzen nauzu. 17 Hau diozu: «Aberats naiz, oso aberats, ez dut ezeren beharrik»; eta ez dakizu gizarajoa zarena, errukarri eta behartsua, itsu eta biluzik zaudena. 18 Aholku hau ematen dizut: eros iezadazu zeuretzat sutan garbituriko urrea, aberats zaitezen, eta soineko zuriak zeure burua janzteko, larrugorri lotsagarritan ager ez zaitezen; erosi kolirioa begietan emateko, ikus dezazun.\n1 Ondoren, ikuskari bat izan nuen. Irekitako ate bat ikusi nuen zeruan, eta lehen mintzatua zitzaidan turuta-hotsa bezalako ahotsak esan zuen: «Igo hona, eta ondoren gertatzekoak direnak erakutsiko dizkizut». 2 Bat-batean, Espirituak hartu ninduen. Tronu bat ikusi nuen zeruan eta tronuan norbait eseria. 3 Tronuan eseriak jaspe eta kornalina harrien itxura zuen, eta tronuaren inguruan esmeralda antzeko ortzadarra zegoen. 4 Tronuaren inguruan hogeita lau aulki zeuden, eta aulkietan eseriak hogeita lau zahar, jantzi zuriak soinean eta urrezko koroak buruan zituztela. 5 Tronutik tximistak, danbatekoak eta trumoiak ateratzen ziren; aulkiaren aurrean zazpi argi-zuzi zeuden sutan, Jainkoaren zazpi espirituak adierazten zituztenak, 6 eta aulkiaren aurrean itsaso antzeko zerbait hedatzen zen, kristala bezain gardena. Tronuaren erdian eta inguruan lau izaki bizidun zeuden, begiz beteak atzetik eta aurretik. 7 Lehen izakia lehoi antzekoa zen; bigarrena zezen antzekoa; hirugarrenak gizaki antzeko aurpegia zuen, eta laugarrena hegaz doan arrano antzekoa zen. 8 Lau izakiok seina hego zituzten, begiz beteak kanpotik eta barrutik. Gau eta egun honela ari dira etengabe:\n«Santu, santu, santua Jauna, Jainko ahalguztiduna, zena, dena eta etortzekoa».\n9 Eta izakiek tronuan eseria dagoenari, menderen mendetan bizi denari, aintza, ohorea eta esker ona ematen dioten bakoitzean, 10 hogeita lau zaharrak tronuan eseria dagoenaren aurrean ahozpezten dira, menderen mendetan bizi dena adoratzen dute eta beren koroak tronuaren aurrera botatzen, esanez:\n11 «Gure Jaun eta Jainko hori, zu bazara nor aintza, ohorea eta ahalmena hartzeko, zeuk baitzenituen gauza guztiak egin eta, zuk nahi izan duzulako, baitira sortu eta dira oraindik».\nZazpi zigiluz jotako liburua\n1 Tronuan eseria dagoenaren eskuineko eskuan erroilu moduko idazki bat ikusi nuen, bi aldeetatik idatzia eta zazpi zigiluz joa. 2 Eta aingeru ahaltsu bat ikusi nuen, ahots handiz hots egiten: «Nor da gauza liburua irekitzeko eta beraren zigiluak askatzeko?» 3 Eta ez zen inor ez zeruan, ez lurrean, ez lur azpian liburua ireki eta irakur zezakeenik. 4 Ni negar eta negar ari nintzen, liburua irekitzeko eta irakurtzeko inor ere agertu ez zelako. 5 Orduan, zaharretariko batek esan zidan: «Ez egin negarrik; hara, Judaren leinuko lehoiak, Daviden kimuak eskuratu du garaipena, eta beronek irekiko ditu liburua eta zazpi zigiluak». 6 Orduan, tronuaren erdian eta lau izaki bizidunen eta zaharren erdian, Bildots bat ikusi nuen; zutik zegoen eta lepo eginaren ezaugarriak zituen: zazpi adar eta zazpi begi zituen, hau da, Jainkoak lur osora bidaliak dituen zazpi espirituak. 7 Hurbildu eta tronuan eseria dagoenaren eskuineko eskutik liburua hartu zuen. 8 Liburua hartu zuenean, lau izakiak eta hogeita lau zaharrak Bildotsaren aurrean ahozpeztu ziren. Zitara bana zuten eta intsentsuz beteriko urrezko ontziak, Jainkoarenak direnen otoitzen adierazgarri. 9 Eta kantu berri hau abesten zuten:\n«Bazara nor liburua hartu eta beronen zigiluak irekitzeko; hila izan baitzara, eta zeure heriotzaz Jainkoarentzat irabazi dituzu arraza, hizkuntza, herri eta nazio guztietako gizon-emakumeak; 10 eta gure Jainkoarentzat errege-herri eta apaiz egin dituzu, eta lur osoan errege izango dira».\n11 Gero, ikuskarian, tronu, izaki eta zaharren inguruan zeuden aingeru askoren ahotsa entzun nuen. Milaka eta milioika ziren, 12 eta ozenki zioten:\n«Hila izan zen Bildotsa bada nor ahalmena, aberastasunak, jakinduria, indarra, ohorea, aintza eta gorespena hartzeko».\n13 Eta zeruan, lur gainean, lur azpian eta itsasoan dauden sorkari guztiei, hau esaten entzun nien:\n«Tronuan eseria dagoenari eta Bildotsari gorespena, ohorea, aintza eta agintaritza, menderen mendetan».\n14 Lau izaki bizidunek «Amen» erantzun zuten, eta zaharrek ahozpeztu eta gurtu egin zuten.\n1 Gero, Bildotsak zazpi zigiluetarik lehena ireki zuela ikusi nuen, eta lau izaki bizidunetatik lehenengoak trumoi antzeko ahotsez hau esaten zuela entzun nuen: «Zatoz». 2 Begiratu eta zaldi zuri bat ikusi nuen. Zaldiaren gainekoak uztaia zeukan; Jainkoak koroa eman zion, eta hura, beti garaile, berriro ere garaitzera atera zen. 3 Bildotsak bigarren zigilua ireki zuenean, bigarren izakiak hau esaten zuela entzun nuen: «Zatoz». 4 Beste zaldi bat, gorria, atera zen; haren gainekoari Jainkoak ezpata handi bat eman zion eta lurretik bakea kentzeko ahalmena, horrela gizakiek elkar hil zezaten. 5 Bildotsak hirugarren zigilua ireki zuenean, hirugarren izakiak hau esaten zuela entzun nuen: «Zatoz». Begiratu eta zaldi beltz bat ikusi nuen. Haren gainekoak balantza bat zuen eskuan, 6 eta ahots antzeko bat entzun nuen lau izakien artean esaten: «Kilo bat gari bakarrik eguneko soldataz; hiru kilo garagar bakarrik eguneko soldataz; baina ez hondatu olioa eta ardoa». 7 Bildotsak laugarren zigilua ireki zuenean, laugarren izakiaren ahotsa entzun nuen hau esaten: «Zatoz». 8 Begiratu eta zaldi horixka bat ikusi nuen. Gainekoak Herio zuen izena, eta bere erreinukoek jarraitzen zioten. Lurraren laurdenaren gain ahalmena eman zion Jainkoak, ezpata, gosete, heriotza eta lurreko piztien bitartez jendea hiltzeko. 9 Bildotsak bosgarren zigilua ireki zuenean, Jainkoaren mezuarengatik eta eman zuten testigantzagatik hildakoak ikusi nituen aldare azpian bizirik. 10 Ozenki egiten zuten deiadarka, esanez: «Noiz arte, Jaun santu eta egiazko horrek, ez diguzu justizia egin behar, gure hilketa lurrean bizi direnen lepotik mendekatu gabe utziz?» 11 Orduan, bakoitzari jantzi zuri bana eman eta oraino apur batez itxaroteko esan zien Jainkoak, harik eta beraiek bezala hilko zituzten zerbitzukide eta senideen kopurua osatu arte. 12 Gero, Bildotsak seigarren zigilua ireki zuenean, lurrikara izugarria gertatzen zela ikusi nuen. Eguzkia zurda-oihala bezain beltz jarri zen eta ilargia odola bezain gorri; 13 zeruko izarrak lurrera erori ziren, haize zakarrak astintzean heldu baino lehen pikuondoari pikuak erortzen zaizkion bezala; 14 zerua bildu egin zen pergaminoa biltzen den bezala, eta mendiak eta uharteak oro beren lekutik aldatu ziren; 15 lurreko erregeak, handiki eta buruzagiak, aberats eta indartsuak, eta gizaki oro, esklabo nahiz libre, hartzulo eta mendiko haitzarteetan ezkutatu ziren. 16 Eta honela esaten zieten mendi eta harkaitzei: «Eror zaitezte gure gainera eta ezkuta gaitzazue tronuan eseria dagoenaren aurretik eta Bildotsaren haserretik. 17 Iritsi baita haren haserrearen egun handia, eta nor egon zutik?»\n1 Ondoren, lau aingeru ikusi nituen lurraren lau ertzetan zutik, lurreko lau haizeei eusten, haizeak jo ez zezan ez lurrean, ez itsasoan, ez eta zuhaitzetan ere. 2 Beste aingeru bat ikusi nuen ekialdetik igotzen, Jainko biziaren zigilua zuelarik, eta ozenki egin zien deiadar lurra eta itsasoa hondatzeko ahalmena eman zitzaien lau aingeruei, 3 esanez: «Ez hondatu lurra, ez itsasoa, ez eta zuhaitzak ere, harik eta gure Jainkoaren zerbitzariak bekokian zigiluz markatu arte». 4 Zigiluz markatuak zenbat ziren entzun nuen: ehun eta berrogeita lau mila, israeldar leinu guztietarik hartuak:\n5 Judaren leinutik hamabi mila zigilatu; Rubenen leinutik hamabi mila; Gaden leinutik hamabi mila; 6 Aserren leinutik hamabi mila; Neftaliren leinutik hamabi mila; Manasesen leinutik hamabi mila; 7 Simeonen leinutik hamabi mila; Lebiren leinutik hamabi mila; Isakarren leinutik hamabi mila; 8 Zabulonen leinutik hamabi mila; Joseren leinutik hamabi mila; Benjaminen leinutik hamabi mila zigilatu.\nHautaturiko gizatalde handia\n9 Ondoren, gizatalde handi bat ikusi nuen, inork kontaezin ahalakoa; nazio, arraza, herri eta hizkuntza guztietako jendea zegoen, tronuaren eta Bildotsaren aurrean zutik, soineko zuriz jantziak eta palmadarrak eskuetan. 10 Eta ahots handiz egiten zuten deiadar:\n«Tronuan eseria dagoen gure Jainkoari eta Bildotsari zor diegu salbamena».\n11 Tronu, zahar eta lau izaki bizidunen inguruan zutik zeuden aingeru guztiak ahozpeztu egin ziren tronuaren aurrean eta Jainkoa adoratu zuten, 12 esanez:\n«Amen. Bedeinkazioa, aintza, jakinduria, esker ona, ohorea, ahalmena eta indarra gure Jainkoari menderen mendetan. Amen».\n13 Orduan, zaharretako bat mintzatu zitzaidan, esanez:\n-Soineko zuriz jantziak dauden horiek, nortzuk dira eta nondik datoz?\n14 Nik erantzun nion:\n-Ene Jauna, zeuk jakingo duzu.\n-Larrialdi handitik datozenak dira horiek; beren soinekoak Bildotsaren odolean garbitu dituzte eta zuritu. 15 Horregatik, Jainkoaren tronu aurrean daude, gau eta egun hura bere tenpluan zerbitzatzen, eta tronuan eseria dagoena horiekin biziko da. 16 Ez dira gehiago gose, ez egarri izango, eta ez ditu eguzkiak, ez sargoriak joko, 17 tronuaren erdian dagoen Bildotsak bazkatuko baititu eta ur biziko iturburuetara gidatuko; begietako malko guztiak xukatuko dizkie Jainkoak.\n1 Bildotsak zazpigarren zigilua ireki zuenean, isiltasuna egin zen zeruan ordu erdi batez edo. 2 Gero, Jainkoaren aurrean zutik zeuden zazpi aingeruak ikusi nituen; eta Jainkoak zazpi turuta eman zizkien. 3 Etorri zen, orduan, beste aingeru bat eta aldare ondoan gelditu zen; urrezko intsentsu-ontzi bat zeraman, eta usainki asko eman zioten, tronu aurrean zegoen urrezko aldare gainean Jainko-herriaren otoitzekin batera eskaintzeko. 4 Eta aingeruaren eskutik Jainkoaren aurrera igo zen intsentsuaren kea, Jainko-herriaren otoitzekin batera. 5 Ondoren, aingeruak intsentsu-ontzia hartu, aldareko su-txingarrez bete eta lurrera bota zuen. Berehala, trumoiak, danbatekoak, tximistak eta lurrikara izan ziren.\n6 Zazpi turutak zituzten zazpi aingeruak jotzeko prest jarri ziren. 7 Jo zuen turuta lehenengo aingeruak, eta kazkabarra eta sua erori ziren lurrera, odolez nahasiak: lurraren herena, zuhaitzen herena eta belar heze guztia kiskalirik gelditu ziren. 8 Jo zuen turuta bigarren aingeruak, eta sutan dagoen mendi handi bat bezalako zerbait itsasora amildu zen: itsasoaren herena odol bihurtu zen. 9 Itsasoan bizi diren sorkarien herena hil egin zen, eta itsasontzien herena suntsitu. 10 Jo zuen turuta hirugarren aingeruak, eta zerutik izar handi bat jausi zen, zuzia bezala sutan, eta ibai eta iturri guztien heren baten gainera jausi zen. 11 Izarrak asentsio-belar du izena; uren herena asentsio-belarra bezain mingots bihurtu zen, eta gizon-emakume asko hil zen ur haiek edateagatik. 12 Jo zuen turuta laugarren aingeruak, eta eguzkiaren herena eta ilargiaren herena eta izarren herena kolpatu zituen: hauen herena ilundu egin zen, eta bai egunak, bai gauak beren argiaren herena galdu zuten. 13 Gero, arrano bat ikusi nuen hegan zeru goien erdian, orroa handiz esaten: «Zoritxarrekoak, zoritxarrekoak, zoritxarrekoak lurrean bizi direnak, prest dauden beste hiru aingeruek turuta jotzean!»\n1 Jo zuen turuta bosgarren aingeruak, eta izar bat ikusi nuen zerutik lurrera eroria. Izarrari leize-zuloko giltza eman zioten, 2 eta leize-zuloa ireki zuen: kea atera zen bertatik, labe handi batetik bezala, eta keaz eguzkia eta airea ilundu egin ziren. 3 Ke artetik matxinsaltoak erori ziren lurrera, eta lurreko eskorpioiena bezalako ahalmena eman zitzaien. 4 Lurreko belarra, barazkiak eta zuhaitzak ez hondatzeko agindua eman zitzaien, baizik eta zigiluaren marka bekokian ez zeramaten gizakiak bakarrik jotzeko. 5 Ez zitzaien hiltzeko baimenik eman, baina bai bost hilabetez oinazetzekoa. Horiek emandako oinazea eskorpioien ziztadarena bezalakoa da. 6 Egun haietan gizakiak heriotzaren bila ibiliko dira, baina ez dute aurkituko; hil nahiko dute, baina heriotzak ihes egingo die.\n7 Gudurako prest dauden zaldien itxura zuten matxinsaltoek; buruan urrezkoak bezalako koroak zeramatzaten; aurpegiak giza itxurakoak zituzten, 8 ile-adatsa emakumeena bezalakoa, eta hortzak lehoiarenak bezalakoak; 9 burdinazkoak bezalako bularrekoak zituzten, eta hegal-hotsa gudura zalapartaka doazen zalgurdi askoren zarata bezalakoa zen; 10 eskorpioiek bezalako isatsak zituzten, eztenez hornituak: eta isatsekin gizon-emakumeak bost hilabetez hondatzeko ahalmena zuten. 11 Matxinsaltoek leizeko aingerua zuten errege, hebreeraz Abadon eta grekoz Apolion deritzana (hau da, Suntsitzailea).\n12 Iragan da lehen zoritxarra! Baina beste bi falta dira oraindik.\n13 Jo zuen turuta seigarren aingeruak, eta Jainkoaren aurrean dagoen urrezko aldarearen lau ertzetatik ateratzen zen ahotsa entzun nuen. 14 Honela ziotsan turuta zeukan seigarren aingeruari: «Aska itzazu Eufrates ibai handiaren ondoan loturik dauden lau aingeruak».\n15 Aske utzi zituzten lau aingeruak: prest zeuden hilabete, egun, ordu eta une hartan gizon-emakumeen herena hiltzeko. 16 Zaldizko gudariak berrehun milioi zirela entzun nuen. 17 Ikuskarian honelaxe ikusi nituen zaldiak eta zaldizkoak: haien bularrekoak, batzuk sua bezain gorriak ziren, beste batzuk hiazintoa bezain urdinak eta beste batzuk sufrea bezain horiak; zaldien buruak lehoienak bezalakoak ziren, eta ahoetatik sua, kea eta sufrea ateratzen zitzaizkien. 18 Gizakien herena hil zen hiru zigor hauengatik -ahotik zerien su, ke eta sufrearengatik, alegia-. 19 Zaldiek ahoan eta isatsetan zuten suntsitzeko ahalmena; isatsak suge-itxurakoak eta burudunak zituzten, eta haien bidez hondatzen zuten. 20 Halere, gainerako gizon-emakumeek, zigor hauek jo gabeek, ez zuten beren jokabidea aldatu: ez zioten utzi deabruei kultu emateari, ez eta ikusteko, entzuteko eta ibiltzeko gauza ez diren urrezko, zilarrezko, brontzezko, harrizko eta zurezko idoloak gurtzeari ere; 21 beren giza hilketez, sorginkeriez, lizunkeriez eta lapurretez ere ez ziren damutu.\n1 Beste aingeru ahaltsu bat ikusi nuen zerutik jaisten, hodeiz inguratua: ortzadarra zuen buru inguruan, aurpegia eguzkia bezain distiratsua eta zangoak suzko habeak bezalakoak. 2 Eskuan liburuxka bat zuen irekia. Eskuineko oina itsas gainean ezarri zuen eta ezkerrekoa lehorrean, 3 eta deiadar handia egin zuen, lehoiaren orroa bezalakoa. Deiadar egin zuenean, zazpi trumoik jo zuten burrunba. 4 Zazpi trumoiek hitz egin zutenean, idaztera nindoan, baina ahots bat entzun nuen zerutik esaten: «Gorde isilpean zazpi trumoiek esan dutena eta ez idatzi».\n5 Orduan, itsas gainean eta lehorrean zutik ikusia nuen aingeruak, eskuineko eskua zerurantz jaso 6 eta, menderen mendetan bizi denarengatik, zeru, lur, itsaso eta berauetan dagoen guztiaren egileagatik, zin eginez, esan zuen: «Epea ez da gehiago luzatuko. 7 Zazpigarren aingerua turuta jotzen hastean, Jainkoak bere asmo ezkutua beteko du, bere zerbitzari profetei iragarri zien bezala».\n8 Zerutik entzuna nuen ahotsak berriro hitz egin eta esan zidan: «Zoaz eta hartu, itsas gainean eta lehorrean zutik dagoen aingeruak eskuan duen liburu irekia».\n9 Joan nintzen aingeruagana eta liburuxka emateko esan nion. Hark esan zidan: «Tori eta irentsi: sabela garraztuko dizu, baina ahorako eztia bezain gozo izango duzu».\n10 Hartu nuen liburuxka aingeruaren eskutik eta irentsi egin nuen. Ahoan ezti gozoa bezala gertatu zitzaidan, baina, jan nuenean, sabela garraztu zidan. 11 Orduan, esan zidaten: «Berriro ere, anitz herri, nazio, hizkuntza eta erregeren aurka profetizatu beharko duzu».\n1 Ondoren, neurtzeko kanabera eman zidaten, makila baten antzekoa, esanez: «Jaiki eta neur itzazu Jainkoaren tenplua eta aldarea, eta zenbatu bertan kultu egiten ari direnak. 2 Utzi, ordea, neurtu gabe tenpluaren kanpoko ataria, jentilei eman baitzaie; hauek hankapean erabiliko dute Jerusalem hiri santua berrogeita bi hilabetez. 3 Orduan, neure bi testiguak bidaliko ditut dolu-jantziz estalirik, mila berrehun eta hirurogei egunez profetiza dezaten».\n4 Horiek dira lurraren Jaunaren aurrean zutik dauden bi olibondoak eta bi argimutilak. 5 Norbaitek hondatu nahi baditu, sua aterako da haien ahotik eta etsaiak kiskaliko ditu; horrelaxe hilko da beroriek hondatu nahi dituen oro. 6 Hauek zerua ixteko ahalmena dute, profetizatzen ari izango diren garaian euririk egin ez dezan; ura odol bihurtzeko ahalmena ere badute, eta nahi duten guztietan lurra edozein izurriz zigortzekoa ere bai.\n7 Baina, beren testigantza amaitzean, leizetik igoko den piztiak borroka egingo die, menperatu eta hil egingo ditu. 8 Haien gorpuak irudizko hizkeran Sodoma nahiz Egipto deritzan hiri handiko plazan geldituko dira, haien Jauna ere gurutziltzatu zuten leku berean. 9 Herri, arraza, hizkuntza eta nazio guztietako jendea etorriko da hiru egun eta erdiz gorpuak ikustera eta ez du utziko haiei lur ematen.\n10 Lurreko bizilagunek poztu eta festa egingo dute haien kontura, elkarri eskuerakutsiak eginez, profeta biok samin larria sortzen baitzieten lurreko bizilagunei.\n11 Hiru egun eta erdiak igaro ondoren, ordea, Jainkoak bidalitako bizi-arnasa bi testiguen baitan sartu zen, zutik jarri ziren, eta beldur handiak hartu zituen begira zeudenak.\n12 Orduan, ahots handia entzun nuen zerutik haiei esaten: «Igo hona». Eta zerura igo ziren hodei batean, etsaien begi aurrean.\n13 Une hartantxe, lurrikara handia izan zen eta hiriaren hamarreko bat erori zen; lurrikaran zazpi mila lagun hil ziren, eta gainerakoek, beldurrez beterik, zeruko Jainkoa goretsi zuten.\n14 Iragan da bigarren zoritxarra! Baina laster etorriko da hirugarrena.\n15 Jo zuen turuta zazpigarren aingeruak, eta ahots handiak entzun ziren zeruan, esanez: «Gure Jaunari eta beronen Mesiasi dagokie orain munduaren erregetza, eta menderen mendetan izango dira errege».\n16 Eta beren aintzazko aulkietan eseririk Jainkoaren aurrean zeuden hogeita lau zaharrek, ahozpezturik, Jainkoa gurtu zuten, 17 esanez:\n«Eskerrak zuri, Jauna, Jainko ahalguztiduna, zarena eta zinena, zeure indar handia hartu eta errege izaten hasi zarelako. 18 Haserretu egin ziren herriak, baina iritsi da zure haserrea, eta hilak epaitzeko garaia; etorri da zure zerbitzari profetei, fededunei eta zure izenari begirune diotenei, txiki nahiz handi, saria emateko garaia, eta lurra hondatzen dutenak hondatzeko garaia».\n19 Orduan, Jainkoaren tenplua ireki zen zeruan eta haren itun-kutxa agertu zen tenpluan. Berehala tximistak, danbatekoak, trumoiak, lurrikara eta harri-erauntsi handia izan ziren.\n1 Seinale handi bat agertu zen zeruan: emakume bat, eguzkiz jantzia, ilargia oinazpian eta hamabi izarreko koroa buruan. 2 Haurdun zegoen, eta erdiminez eta haurgintzako oinazez garrasika ari zen. 3 Beste seinale bat agertu zen zeruan: herensuge gorri handi bat, zazpi buru eta hamar adar zituena, eta buruetan koroa bana. 4 Bere isatsez zeruko izarren herena herrestan hartu eta lurrera jaurtiki zuen. Herensugea, haurra izateko zegoen emakumearen aitzinean gelditu zen, jaio bezain laster semea irensteko. 5 Emakumeak semea izan zuen, herri guztiak burdinazko makilaz gobernatuko zituena. Semea hartu eta Jainkoaren tronuraino eraman zuten. 6 Emakumeak, berriz, basamortura egin zuen ihes; han bazter bat prestatua zion Jainkoak, mila berrehun eta hirurogei egunez bertan bizi zedin. 7 Ondoren, gudua izan zen zeruan: Mikel eta beronen aingeruak herensugearen aurka. Herensugea eta beronen aingeruak gogor borrokatu ziren, 8 baina ezin izan zuten garaitu, eta aurrerantzean zeruan ez zen tokirik izan haientzat. 9 Bota egin zuten, beraz, herensuge handia, antzinako sugea, deabru eta Satanas deritzana, mundu guztia engainatzen duena; lurrera bota zuten bere aingeruekin batera. 10 Orduan, ahots handia entzun nuen zeruan esaten:\n«Orain etorri dira gure Jainkoaren salbamena, indarra eta erregetza, eta beraren Mesiasen agintea; bota baitute gure senideen salatzailea, gau eta egun Jainkoaren aurrean salatzen zituena. 11 Bildotsaren odolaz eta aitortu duten mezuaz garaitu dute gure senideek: ez dute beren bizitza maite izan heriotzaren aurrean atzera egiteko beste. 12 Poztu, beraz, zeruak eta bertan bizi zaretenok. Errukarriak, ordea, zuek, lur-itsasook! Zuengana jaitsi baita deabrua amorru biziz, denbora gutxirako dela jakinik».\n13 Herensugea, lurrera bota zutela ikustean, semea izan zuen emakumeari jarraika hasi zitzaion. 14 Baina bi arrano-hego handi eman zizkioten emakumeari hegan basamortura joan zedin, han, sugearengandik urrun, hiru urte eta erdiz bizitzeko prestatua zuen tokira. 15 Orduan, ur-ibaia bota zuen ahotik emakumearen kontra, ibaiak emakumea eraman zezan. 16 Baina lurra emakumeari laguntzera etorri zen: zabaldu egin zen eta herensugeak ahotik botatako ibaia irentsi egin zuen. 17 Orduan, herensugea, emakumearen aurka amorraturik, beronen gainerako ondorengoak borrokatzera joan zen, Jainkoaren aginduak bete eta Jesusen testigantza leial egiten dutenak, alegia. 18 Herensugea itsasertzeko hondarretan gelditu zen zutik.\n1 Orduan, piztia bat ikusi nuen itsasotik irteten; hamar adar eta zazpi buru zituen, adarretan koroa bana eta buruetan Jainkoaren kontrako izen iraingarriak. 2 Piztia lehoinabarraren antzekoa zen; hankak hartzarenak bezalakoak eta ahoa lehoiarena bezalakoa zituen. Herensugeak bere indarra, bere tronua eta ahalmen handia eman zizkion. 3 Haren buruetariko bat zauritua zegoen, hilzorian bezala; baina heriotza-zauri hura sendatu egin zitzaion; lur osoa, liluraturik, piztiaren ondoren zihoan. 4 Denek herensugea gurtu zuten, piztiari ahalmena eman ziolako, eta piztia ere gurtu zuten esanez: «Nor piztia adinakorik? Nor borroka daiteke beraren aurka?» 5 Handikeriak eta Jainkoaren aurkako irainak esateko baimena eman zioten piztiari, eta berrogeita bi hilabetez jarduteko ahalmena. 6 Eta hala egin zuen hark: Jainkoaren aurka birao egin eta beronen izena, santutegia eta zeruan bizi direnak iraindu zituen. 7 Santuen kontra borroka egin eta haiek menperatzen ere utzi zioten; eta arraza, herri, hizkuntza eta nazio ororen gain agintea eman zitzaion. 8 Eta lurreko bizilagun guztiek gurtuko dute, lepo eginiko Bildotsaren biziaren liburuan beren izenak munduaren hasieratik idatzirik dituztenak izan ezik. 9 Ulertzeko gauza denak uler beza:\n10 «Gatibutzarako dena gatibutzara doa. Ezpataz hil beharrekoa ezpataz hilko da».\nHor agertuko dira fededunen eramanpena eta sinesmena. 11 Gero, beste piztia bat ikusi nuen lurretik irteten; bi adar zituen, ahariarenak bezalakoak, baina herensugea bezala mintzo zen. 12 Piztia honek lehengoaren ahalmen guztia erabiltzen du bere zerbitzuan, eta lurra eta lurreko guztiak bultzatzen ditu heriotza-zauria sendatu zitzaion lehenengo piztia gurtzera. 13 Mirari handiak egiten ditu, zerutik lurrera jendaurrean sua jaitsarazteraino. 14 Piztiaren alde mirariak egiteko ahalmena eman zitzaion eta mirari horien bidez liluratu egiten ditu lurreko bizilagunak, eta ezpataz zauritua izan arren bizirik dagoen piztiaren ohorez irudi bat egiteko agintzen die. 15 Piztiaren irudiari bizi-arnasa emateko ahalmena ere eman zitzaion, irudiak hitz egin zezan eta bera adoratzen ez zutenak hil zitzan. 16 Guztiei, txiki nahiz handi, aberats nahiz behartsu, libre nahiz esklabo, eskuineko eskuan nahiz bekokian marka bat eramanarazi zien, 17 eta marka hori --hau da, piztiaren izena edo izenaren zenbakia-- zeramanak bakarrik eros edo sal zezakeen zerbait. 18 Hemen jakinduria behar da: buruargi denak asma dezala piztiaren zenbakiaren esanahia, gizon baten zenbakia baita. Zenbakia seiehun eta hirurogeita seia (666) da.\n1 Gero, Bildotsa ikusi nuen Sion mendiaren gainean zutik, eta harekin batera ehun eta berrogeita lau mila lagun, Bildotsaren eta honen Aitaren izena bekokian idatzia zeramatenak. 2 Zerutik zetorren hotsa entzun nuen, ur handien edo trumoi handi baten burrunba bezalakoa, beren zitarak jotzen ari diren zitaralarien hotsa bezalakoa. 3 Kantu berria ari ziren kantatzen tronuaren aurrean, lau bizidunen eta zaharren aurrean. Inork ere ez zezakeen kantu hura ikas, lurrekoen artetik salbaturiko ehun eta berrogeita lau mila haiek baizik. 4 Hauek garbi gorde zituzten bihotzak, ez baitziren idolatriaz kutsatu, eta orain Bildotsari jarraitzen diote noranahi. Gizakien artetik salbatuak eta Jainkoarentzat eta Bildotsarentzat lehen fruitu bezala eskainiak izan dira; 5 haien ahoan ez zen maltzurkeriarik, akasgabeak dira.\n6 Gero, beste aingeru bat ikusi nuen zeru goian hegan, eta betiko balio duen mezua iragarri behar zien lurreko bizilagun guztiei, nazio, arraza, hizkuntza eta herri guztiei. 7 Hots handiz zioen: «Izan begirune Jainkoari eta eman aintza berari, etorri baita berak mundua epaituko duen ordua; adora ezazue zerua eta lurra, itsasoa eta ur-iturriak egin zituena». 8 Bigarren aingeru bat etorri zen ondoren, esanez: «Erori da, erori, Babilonia handia, herri guztiak bere prostituzio-ardoz mozkortu zituena». 9 Ondoren, hirugarren aingeru bat etorri zen, ahots handiz esanez: «Norbaitek piztia eta beronen irudia gurtzen baditu eta bekokian nahiz eskuan haren marka hartzen, 10 Jainkoaren sumin-ardoa edan beharko du, haren zigor-kopan nahasgabe garbi prestatua dagoena. Suz eta sufrez oinazetuko dute aingeru santuen eta Bildotsaren aurrean. 11 Oinazetzen dituen sua pizturik egongo da menderen mendetan. Piztia eta honen irudia gurtu eta izenaren marka onar dezatenek ez dute atsedenik izango ez egunez, ez gauez». 12 Hor agertuko da Jainkoaren aginduei eta Jesusenganako sinesmenari eusten dieten fededunen iraupena. 13 Gero, ahotsa entzun nuen zerutik esaten: «Idatz ezazu: Zorionekoak aurrerantzean Jaunarekin bat eginik hiltzen direnak! Bai --dio Espirituak--, atseden hartu ahal izango dute beren nekeetatik, beren egintza onak lagun baitituzte».\n14 Gero, hodei zuri bat ikusi nuen, eta hodei gainean gizaseme antzeko norbait eseria, buruan urrezko koroa eta eskuan igitai zorrotza zituela. 15 Tenplutik beste aingeru bat irten eta hodei gainean eseria zegoenari esan zion ahots handiz: «Hartu igitaia eta ekin uzta-biltzeari, iritsi baita igitaitzeko ordua, lurreko uzta heldu-heldua baita». 16 Eta hodeian eseria zegoena igitaitzen hasi zen eta lurreko uzta bildu zuen.\n17 Gero, beste aingeru bat irten zen zeruko tenplutik, hura ere eskuan igitai zorrotza zuela. 18 Beste aingeru bat, suaren gain agintea zuena, irten zen aldaretik eta oihu egin zion ahots handiz igitai zorrotza zuenari: «Hartu igitai zorrotz hori eta bildu lurreko mahastiko mordoak, mahatsa heldu-heldua baitago». 19 Aingeruak lurra igitaitzen hasi eta lurreko mahastia bildu zuen, eta Jainkoaren zigorraren dolare handira bota. 20 Hiritik kanpora zapaldu zuten mahatsa eta, dolaretik hainbeste odol atera zenez, zaldien muturrekoetaraino iritsi zen, hirurehun kilometroko zabaleran.\n1 Zeruan beste seinale handi eta harrigarri bat ikusi nuen: zazpi aingeru zazpi izurrirekin; azken izurriak ziren, horietan burutzen baitzen Jainkoaren zigorra. 2 Ondoren, suz nahasiriko kristalezko itsaso antzeko zerbait ikusi nuen, eta kristalezko itsasoaren ondoan zutik, piztia, beronen irudia eta izenaren zenbakia garaitu zituztenak. Jainkoaren zitarak zituzten eskuetan 3 eta Jainkoaren zerbitzari Moisesen eta Bildotsaren kantua abesten zuten:\n«Bai handi eta harrigarriak zuk eginak, oi Jauna, Jainko ahalguztiduna! Bai zuzen eta leiala zure jokabidea, oi herrien Errege! 4 Nork ez zuri begirune, Jauna? Nork ez goretsi zure izena? Zu bakarrik zara santu! Herriak oro etorri eta zure aurrean ahozpeztuko dira, zure salbamen-asmoak denen aurrean agertu baitira».\n5 Ondoren, santutegia, itunaren egoitza, ikusi nuen zeruan irekitzen, 6 eta bertatik zazpi izurriak zeramatzaten zazpi aingeruak atera ziren, liho garbi eta distiratsuz jantziak, urrezko gerrikoz bularpeak loturik. 7 Gero, lau izaki bizidunetako batek zazpi aingeruei urrezko zazpi ontzi eman zizkien, menderen mendetan bizi den Jainkoaren haserre-zigorrez beteak. 8 Eta santutegia Jainkoaren aintzaren eta ahalmenaren kez bete zen; eta ezin zen santutegian inor sartu, harik eta zazpi aingeruen zazpi izurriak burutu arte.\n1 Ahots handi bat entzun nuen, tenplutik zazpi aingeruei esaten: «Zoazte eta isuri lurraren gainera Jainkoaren haserre-zigorraren zazpi ontziak». 2 Joan zen lehen aingerua eta isuri zuen lurraren gainera bere ontzia: zauri gaizto eta mingarria sortu zitzaien piztiaren marka zeukatenei eta haren irudia gurtzen zutenei. 3 Bigarren aingeruak itsasoaren gainera isuri zuen bere ontzia: hildako baten odolaren antzeko bihurtu zen ura, eta itsasoko bizidun guztiak hil ziren. 4 Hirugarrenak ibai eta iturburuetan isuri zuen bere ontzia: urak odol bihurtu ziren.\n5 Eta uretako aingeruari entzun nion esaten: «Zuzena zara eta justizia egin duzu, Santu horrek, zaren eta zinen horrek: 6 fededun eta profeten odola isuri zuten, eta zuk odola eman diezu edaten. Ez zuten besterik merezi!»\n7 Orduan, aldaretik esaten entzun nuen:\n«Bai, Jauna, Jainko ahalguztiduna, zure epaiak egiazkoak eta zuzenak!»\n8 Laugarren aingeruak eguzkiaren gainera isuri zuen bere ontzia, eta gizon-emakumeak suz kiskaltzeko ahalmena eman zion. 9 Eguzkiaren bero izugarriz erre egin ziren gizon-emakumeak; baina, halere, zigor hauen gain agintea zuen Jainkoaren izena madarikatu zuten, damutu eta Jainkoak arrazoi zuela aitortu beharrean. 10 Bosgarrenak piztiaren tronura isuri zuen bere ontzia; eta haren erreinua ilunpetan gelditu zen; jendeak, oinazearen oinazez, nork bere mihiari hozka egiten zion, 11 eta oinaze eta zauriengatik zeruko Jainkoa madarikatzen hasi ziren, baina ez ziren beren egintzez damutu. 12 Seigarrenak Eufrates ibai handiaren gainera isuri zuen bere ontzia, eta urak agortu egin ziren, horrela ekialdeko erregeentzat bidea prest utziz. 13 Orduan, herensugearen, piztiaren eta sasiprofetaren ahotik zapo antzeko hiru espiritu higuingarri ateratzen ikusi nituen. 14 Espirituak mirariak egiten zituzten deabruak ziren, eta mundu osoko erregeengana jo zuten, Jainko ahalguztidunaren egun handiko borrokara biltzeko. 15 Jaunak dio: «Hara, lapurra bezala nator. Zorionekoa erne eta jantzirik dagokeena! Ez du biluzik ibili beharrik izango eta ez dizkio inork lotsariak ikusiko». 16 Hebreeraz Harmagedon deritzan tokian bildu zituzten munduko erregeak. 17 Zazpigarren aingeruak airean isuri zuen bere ontzia, eta zeruko tenpluko tronutik ahots handia atera zen esanez: «Egina dago». 18 Orduan, tximistak, danbatekoak eta trumoiak izan ziren, bai eta lurrikara izugarria ere, gizakia lurrean bizi denetik izan ez den bezalako lurrikara handia. 19 Hiri handia hiru zatitan lehertu zen eta munduko beste nazioetako hiriek lur jo zuten; orduan, Jainkoa Babilonia hiri handiaz oroitu zen, hari bere zigor-kopa, bere sumin-ardoz betea, edanarazteko. 20 Uharte guztiek ihes egin zuten eta mendiak desagertu egin ziren. 21 Egundoko kazkabar-aleak erori ziren zerutik gizon-emakumeen gainera, eta hauek madarikatu egin zuten Jainkoa kazkabar-izurriagatik, benetan zigor ikaragarria izan baitzen.\n1 Zazpi ontziak zituzten zazpi aingeruetako batek etorri eta esan zidan: «Zatoz hona eta ur handien gainean eseria dagoen emagaldu handiarentzat erabakitako zigorra erakutsiko dizut; 2 berorrekin jardun zuten prostituzioan lurreko erregeek, eta lurreko bizilagunak berorren prostituzio-ardoz mozkortu ziren». 3 Espirituak hartu ninduen, eta aingeruak basamortura eraman; han emakume bat ikusi nuen piztia gorrimin baten gainean eseria; piztia Jainkoaren kontrako izen iraingarriz josia zegoen; zazpi buru zituen eta hamar adar. 4 Emakumea purpuraz eta gorriminez zegoen jantzia, eta urrez, harribitxiz eta perlaz apaindua; eskuan urrezko edalontzi bat zuen bere prostituzio zikinaren fruitu higuingarriz betea; 5 bekokian izen misteriotsua zuen idatzia: «Babilonia handia, lurreko emagaldu eta higuingarrikerien ama». 6 Emakumea Jainko-herriaren eta Jesusen fedeagatik hildakoen odolaz mozkorturik zegoela konturatu nintzen.\nErabat harriturik gelditu nintzen hura ikustean. 7 Baina aingeruak esan zidan: «Zergatik harritzen zara? Nik adieraziko dizut emakumearen eta berau gainean daraman eta zazpi buru eta hamar adar dituen piztiaren esanahia.\n8 «Ikusi duzun piztia lehen bazen, baina orain ez; lur azpiko leizetik igoko da, baina hondamendirantz doa. Beren izenak biziaren liburuan munduaren sorreratik idatzirik ez dituzten lurreko bizilagunak harritu egingo dira piztia ikustean, lehen bazen eta orain ez den piztia berriro agertzen ikustean. 9 Buruargitasuna behar da hemen. Zazpi buruak, emakumea gainean eseria dagoen zazpi muinoak dira; zazpi errege ere esan nahi dute: 10 bost erori dira, bat oraingoa da eta bestea oraindik ez da etorri; baina etorritakoan gutxi iraungo du. 11 Bazen eta ez den piztia zortzigarren erregea da, nahiz eta era berean zazpi horietakoa izan; baina bere hondamendirantz doa.\n12 «Ikusi dituzun hamar adarrak, oraindik erregetza hartu ez duten hamar errege dira; piztiarekin batera hartuko dute errege-agintea, baina ordu baterako bakarrik. 13 Denek asmo bera dute: beren ahalmen eta agintea piztiari ematea. 14 Borroka egingo diote Bildotsari, baina honek garaitu egingo ditu, jaunen Jauna eta erregeen Erregea baita, eta berarekin batera garaile izango dira Jainkoak deitu eta aukeratu dituenak eta leial izan zaizkionak».\n15 Beste hau ere esan zidan: «Emagaldua ur gainean eseria ikusi duzu; ur horiek herri, jendetza, nazio eta hizkuntzak dira. 16 Piztiak eta ikusi dituzun hamar adarrek gorroto izango diote emagalduari, biluzik eta ezer gabe utziko dute; haren haragia irentsi egingo dute eta hondarrak sutan erreko; 17 Jainkoak bere asmoa bete behar dutela sartu die buruan: elkar hartzera eragingo die, beren erregetza piztiari emateko, harik eta Jainkoaren esana erabat bete arte. 18 Ikusi duzun emakumea, lurreko erregeen gain erregetza duen hiri handia da».\n1 Ondoren, beste aingeru bat ikusi nuen zerutik jaisten; ahalmen handia zuen eta haren distirak lurra argitu zuen. 2 Ahots indartsuz egin zuen oihu:\n«Erori da erori Babilonia handia! Deabruen bizileku bihurtu da, espiritu gaizto guztien zulo, piztia kutsatu eta nazkagarri guztien zulo. 3 Herri guztiek edan dute haren prostituzio sutsuaren ardotik; munduko erregeak prostituzioan ibili dira berarekin eta lurreko merkatariak aberastu egin dira haren neurrigabeko luxuari esker».\n4 Beste ahots bat entzun nuen zerutik esaten:\n«Irten Babiloniatik, ene herri, haren bekatuekin bat egin ez dezazun, eta beraren zigorrak harrapa ez zaitzan; 5 haren bekatu-pila zeruraino iritsi baita eta Jainkoak gogoan ditu haren gaiztakeriak. 6 Eman berari berak besteei emandako tratua, ordaindu berari berak egin halako bi; emaiozue edaten ontzian, berak besteei edanarazi halako bi. 7 Zenbatekoak izan diren haren ospea eta luxua, emaizkiozue hainbateko oinaze eta negar, honela baitio bere baitan: <Erregina bezala nago tronuan eseria, ez naiz alargun, ez eta izango ere dolutan>. 8 Horregatik, egun berean etorriko zaizkio gainera merezitako zigorrak: heriotza, dolua eta gosea, eta kiskali egingo da sutan; ahaltsua baita bera epaitu duen Jainko Jauna».\n9 Babiloniarekin prostituzioan eta atseginkerian ibiliak diren munduko erregeek negar eta dolu egingo dute, haren sutearen ke-mordoa ikustean. 10 Haren oinazearen izu-ikaraz urruti geldituko dira, esanez:\n«Ai zu, ai hiri handia, Babilonia, hiri ahaltsua! Une batean burutu da zure zigorra!»\n11 Lurreko merkatariek ere negar eta aiene egingo dute harengatik, ez baitizkie aurrerantzean inork erosiko beren salgaiak: 12 urre, zilar, harribitxi, perla; liho, purpura, zeta, eskarlata; era guztietako zur usaintsu, boli eta zur baliotsuzko tresnak, brontze, burdina eta marmolezko tresnak; 13 kanela, iltze-kanela, usainki, mirra eta intsentsu; ardo, olio, irin eta gari; abere handi eta txiki, zaldi eta gurdi, eta giza esklabo.\n14 «Hainbeste irrikatzen zenuen fruitua urrundu egin zaizu; galdu dituzu zeure luxua eta ospea, sekula ez berreskuratzeko».\n15 Merkatariak, haren kontura aberastu direnak, haren oinazearen izu-ikaraz urruti geldituko dira, negarrez eta aiene bizian, 16 esanez:\n«Ai zu, ai hiri handia, liho, purpuraz eta eskarlataz jantzia, urrez, harribitxiz eta perlaz apaindua! 17 Une bat aski izan da hainbesteko aberastasuna errausteko!»\nItsasontzietako kapitan-pilotu guztiek, marinelek eta itsasoa lanbide duten guztiek, urruti gelditu 18 eta, haren sutearen ke-mordoa ikustean, honela egin zuten oihu: «Hiri handi horrek ez zuen parekorik!» 19 Eta, nork bere burura hautsa botaz, oihu egiten zuen negarrez eta aieneka:\n«Ai zu, ai hiri handia! Zure aberastasunei esker aberastu ziren itsasontziak zituzten guztiak. Horra orain une batean erraustua!»\n20 Poztu, oi zeru, horren zoriaz, eta zuek ere bai, fededun, apostolu eta profetak, hori kondenatzean justizia egin baitizue Jainkoak.\n21 Orduan, aingeru ahaltsu batek harri bat, errotarri handi baten antzekoa, jaso eta itsasora jaurtiki zuen, esanez:\n«Honelaxe jaurtikiko dute Babilonia, hiri handia, eta betiko desagertuko da. 22 Ez da sekula entzungo zitara-soinu edo kanturik, ez txirula edo turutarik zure baitan; ez da sekula artisaurik izango, ez eta errota-hotsik entzungo ere zure baitan; 23 ez da sekula kriseilu-argirik izango, ez eta entzungo senar-emaztegaien kanturik ere zure baitan; zeren eta zure merkatariak lurreko ahaltsuenak baitziren, eta zeure sorginkeriez herri guztiak engainatu baitituzu. 24 Zikindua zaude profeta, fededun eta lurrean hilak izan diren guztien odolaz».\n1 Ondoren, jendetza handiarena bezalako zarata-hotsa entzun nuen zeruan, esanez:\n«Aleluia! Salbamena, aintza eta indarra gure Jainkoarenak, 2 haren epaiak egiazkoak eta zuzenak baitira. Kondenatu du emagaldu handia, bere prostituzioaz mundua usteltzen zuena, eta beraren bizkar mendekatu du bere zerbitzarien heriotza».\n3 Berriro esan zuten:\n«Aleluia! Haren sutearen kea menderen mendetan doa gorantz».\n4 Orduan, hogeita lau zaharrek eta lau izaki bizidunek ahozpeztu eta tronuan eseria dagoen Jainkoa gurtu zuten, esanez: «Amen! Aleluia!» 5 Eta tronutik ahotsa atera zen:\n«Goretsazue gure Jainkoa, begirune diozuen zerbitzari guztiok, txiki eta handi».\n6 Eta jendetza handiarena bezalako zarata-hotsa, ur handien eta trumoi indartsuen burrunba zirudiena, entzun nuen esaten:\n«Aleluia! Errege izaten hasia da Jauna, gure Jainko ahalguztiduna. 7 Poz gaitezen eta egin festa, eman diezaiogun aintza, heldu baitira Bildotsaren ezteiak. Apaindurik dago beraren emaztegaia: 8 jantzi zoragarria eman diote, liho garbiz eta distiratsuz egina --lihoa, fededunen egintza onak dira--».\n9 Gero, aingeruak esan zidan: «Idatzi: Zorionekoak Bildotsaren eztei-otordura deituak!» Eta erantsi zuen: «Jainkoaren hitzak dira hauek, egiazko hitzak». 10 Orduan, aingeruaren oinetara ahozpeztu nintzen bera gurtzeko; baina esan zidan: «Kontuz, ez egin horrelakorik; ni ere zerbitzari naiz, zu eta Jesusen testigu leial diren zure senideak bezala. Jainkoa gurtu behar duzu». Izan ere, Jesusen testigu izatea eta profetagintzarako espiritua edukitzea gauza bera dira.\nKristoren agerpena eta piztiaren hondamena\n11 Gero, zerua irekia ikusi nuen, eta zaldi zuri bat agertu zen. Zaldizkoari «Leial» eta «Egiazko» deritza, justiziaz epaitzen eta borrokatzen baitu. 12 Haren begiak sugarra bezain distiratsu ziren, buruan diadema asko zituen eta berak beste inork ez zekien izena zeraman idatzia. 13 Odolez gorrituriko jantzia zeraman, eta izena «Jainkoaren hitza» zuen. 14 Zeruko gudarosteek, liho zuri garbiz jantzirik, zaldi gainean jarraitzen zioten. 15 Zaldizkoaren ahotik ezpata zorrotza ateratzen zen, herriak zauritzeko: burdinazko makilaz gobernatuko ditu. Hark dolarea zapaldu eta Jainko ahalguztidunaren haserre biziaren zigor-ardoa aterako du. 16 Izen bat darama bere jantzian eta bere izterrean idatzia: «erregeen Errege eta jaunen Jaun». 17 Gero, aingeru bat ikusi nuen, eguzki gainean zutik, zeru goian zebiltzan hegazti guztiei ahots handiz oihuka: «Zatozte, bildu Jainkoaren otordu handirako; 18 jan errege, gudalburu eta gudari indartsuen haragia, zaldi eta zaldizkoen haragia, era guztietako jendearen, libre nahiz esklaboen, txiki nahiz handien, haragia». 19 Orduan, piztia ikusi nuen eta munduko erregeak beren gudarosteekin, zaldizkoaren eta honen gudarostearen aurka gudu egiteko bilduak. 20 Baina piztia harrapatua izan zen eta honekin batera sasiprofeta, piztiaren aurrean mirarizko seinaleak eginez, piztiaren marka hartu eta haren irudia gurtu zutenak liluratu zituena; biok, piztia eta sasiprofeta, sufrez sutan dagoen aintzirara jaurtiki zituzten bizirik. 21 Gainerakoak, zaldi gainean eseriaren ahotik ateratzen zen ezpatak hil zituen, eta hegaztiak haien haragiz ase ziren.\n1 Aingeru bat ikusi nuen zerutik jaisten; lur azpiko leizeko giltza eta kate handi bat zeramatzan eskuan. 2 Atzeman zuen herensugea, antzinako sugea --hau da, deabrua edo Satanas--, eta mila urterako lotu zuen. 3 Leizera bota, sarrera giltzaz itxi eta zigilatu egin zuen mila urteak bete arte, aurrerantzean herriak lilura ez zitzan; mila urteon ondoren, pixka baterako aske gelditu behar du. 4 Tronu batzuk ere ikusi nituen; haietan eseri zirenei epaitzeko ahalmena eman zien Jainkoak. Ikusi nituen Jesusen testigantza egiteagatik eta Jainkoaren hitza hots egiteagatik lepo eginikoak ere, hau da, piztia eta beronen irudia gurtu ez zituztenak eta haren marka beren bekoki eta eskuetan hartu ez zutenak. Hauek bizira itzuli ziren eta Mesiasekin errege izan ziren mila urtez. 5 Gainerako hilak ez ziren bizira itzuli, harik eta mila urteak bete arte. Hau lehen piztuera da. 6 Zorionekoak lehen piztuera honetan parte dutenak, Jainkoarenak baitira! Bigarren heriotzak ez du aginterik beraien gain, baizik eta Jainkoaren eta Mesiasen apaiz izango dira, eta beronekin errege mila urteetan.\n7 Mila urteak betetzean, aske geldituko da Satanas bere kartzelatik. 8 Orduan, lurreko lau bazterretako herriak --Gog eta Magog-- liluratzeko aterako da, eta gudurako bilduko ditu, itsasoko hondarrak bezain ugari. 9 Lur zabalean hedatu ziren, eta fededunen kanpalekua eta hiri maitea inguratu zituzten. Jaitsi zen, ordea, zerutik sua eta irentsi egin zituen. 10 Eta deabrua, haiek liluratu zituena, su eta sufrezko aintzirara jaurtikia izan zen; hantxe daude piztia eta sasiprofeta ere. Gau eta egun oinazetuko dituzte han menderen mendetan.\n11 Tronu handi zuri bat ikusi nuen, bai eta bertan eseria zegoena ere; beronen aurretik ihes egin zuten lurrak eta zeruak, eta aztarnarik utzi gabe desagertu. 12 Eta hildakoak ikusi nituen, handi nahiz txiki, tronuaren aurrean zutik. Liburuak ireki zituzten; beste liburu bat ere ireki zuten, biziaren liburua; eta hildakoak liburuetan idatzirik zegoenaren arabera epaitu zituzten, bakoitza bere egintzen arabera. 13 Itsasoak bere baitan zeuzkan hilak itzuli zituen, eta, orobat, Heriok eta Hilen Egoitzak, eta nor bere egintzen arabera epaitua izan zen. 14 Herio eta Hilen Egoitza suzko aintzirara bota zituzten; suzko aintzira bigarren heriotza da. 15 Izena biziaren liburuan idatzirik ez zutenak ere suzko aintzirara jaurtiki zituzten.\n1 Zeru berria eta lur berria ikusi nituen, suntsituak baitziren lehenengo zerua eta lehenengo lurra, eta jadanik itsasorik ere ez zen. 2 Hiri santua ikusi nuen, Jerusalem berria, zerutik, Jainkoarengandik, jaisten, emaztegaia bere senarrarentzat bezala apaindua. 3 Eta ahots handia entzun nuen tronutik esaten: «Hona Jainkoak gizon-emakumeen artean jarri duen bizilekua; haiekin biziko da; haiek izango ditu bere herri, eta Jainkoa bera izango dute berekin. 4 Haien begietako malkoak xukatuko ditu, eta ez da gehiago heriotzarik izango, ez dolurik, ez negarrik, ez nekerik, lehengo mundua betiko desagertua baita». 5 Eta tronuan eseria zegoenak esan zuen: «Hara, gauza guztiak berri egiten ditut». Eta erantsi zuen: «Idatzi esaten dudan hau egiazkoa eta fidagarria dela». 6 Azkenik, esan zuen: «Egina dago! Neu naiz Alfa eta Omega, hasiera eta bukaera. Egarri denari neuk emango diot doan biziaren iturburutik. 7 Hori izango du garaileak ondare, eta Jainko izango nau ni eta nik bera seme. 8 Koldarrek, ordea, sinesgabeek, gaiztoek, hiltzaileek, lizunek, aztiek, sasijainkozaleek eta gezurti guztiek suz eta sufrez garretan dagoen aintzira, hau da, bigarren heriotza, izango dute ondare».\n9 Orduan, zazpi ontziak azken zazpi izurriez beterik zeuzkaten zazpi aingeruetako batek etorri eta esan zidan: «Zatoz, emaztegaia erakutsi behar dizut, Bildotsaren emaztea». 10 Espirituak hartu ninduen eta aingeruak mendi handi eta garai batera eraman ninduen; Jerusalem hiri santua erakutsi zidan, zerutik, Jainkoarengandik, jaisten, 11 Jainkoaren aintzaz dirdaitsu. Haren distira harribitxi ederrarena bezalakoa zen, jaspe harria bezain gardena. 12 Harresi sendo eta garaia zuen, hamabi atekoa, eta ate gainetan hamabi aingeru. Hamabi izen zituzten idatziak, israeldarren hamabi leinuen izenak. 13 Hiru ate zeuden ekialdera, hiru iparraldera, hiru hegoaldera eta hiru mendebaldera. 14 Hiriko harresiak hamabi oinarri zituen, eta hauetan idatziak Bildotsaren hamabi apostoluen izenak. 15 Nirekin mintzatzen ari zen aingeruak hiria eta beronen ateak eta harresia neurtzeko urrezko makila zeraman. 16 Hiria karratua zen, luze bezain zabal. Neurtu zuen, bada, hiria makilaz, eta bi mila kilometrotik gora zen; luzera, zabalera eta altuera berdinak ziren. 17 Gero, harresia neurtu zuen, eta hirurogeita hamar metro zen, aingeruak erabili zituen gizaneurrien arabera. 18 Harresia jaspezkoa zen, eta hiria urre hutsezkoa, beira garbiaren antzekoa. 19 Hiriko harresiaren oinarriak era guztietako harribitxiz zeuden apainduak: lehenengo oinarria jaspez, bigarrena zafiroz, hirugarrena kaltzedoniaz, laugarrena esmeraldaz, 20 bosgarrena sardonikaz, seigarrena kornalinaz, zazpigarrena krisolitoz, zortzigarrena beriloz, bederatzigarrena topazioz, hamargarrena agataz, hamaikagarrena hiazintoz, hamabigarrena amatistaz. 21 Eta hamabi ateak hamabi perla ziren, bakoitza perla bakarraz egina, eta hiriko plaza urre hutsezkoa, beira gardena bezalakoa. 22 Ez nuen inolako tenplurik ikusi, zeren Jauna, Jainko ahalguztiduna, eta Bildotsa baitira hango tenplu. 23 Hiriak ez du argituko duten eguzki nahiz ilargirik behar, Jainkoaren aintzak baitu argitzen eta Bildotsa du kriseilu. 24 Haren argitan ibiliko dira herriak, eta munduko erregeek hara eramango dute beren handitasuna. 25 Haren ateak ez dira arratsean itxiko, han ez baita gaurik izango. 26 Hara eramango dituzte herrien handitasuna eta aberastasuna. 27 Ez da han ezer kutsaturik sartuko, ez sasijainkozalerik, ez gezurtirik, Bildotsaren biziaren liburuan izenak idatzirik dituztenak baizik.\n1 Gero, ur biziko ibai bat erakutsi zidan aingeruak, beira bezain distiratsua, Jainkoaren eta Bildotsaren tronutik irteten zena. 2 Hiriko plaza erdian, ibaiaren bi ertzetan, bizia ematen duen zuhaitza zegoen; urtean hamabi uzta ematen zituen, hilean behin, eta zuhaitzaren hostoak herrientzat sendagai ziren. 3 Ez da jadanik ezer madarikaturik izango. Hirian Jainkoaren eta Bildotsaren tronua egongo da: Jainkoaren zerbitzariek kultu emango diote. 4 Aurrez aurre ikusiko dute, eta haren izena bekokian eramango. 5 Ez da aurrerantzean gaurik izango; ez dute kriseilu-argirik, ez eguzki-argirik beharko, Jainko Jaunak egingo baitie argi, eta errege izango dira menderen mendetan.\n6 Aingeruak esan zidan: «Egiazkoak eta fidagarriak dira hitzok». Jaunak, profetak inspiratu zituen Jainkoak, bere aingerua bidali du, laster gertatzekoa dena bere zerbitzariei erakusteko. 7 Jesusek dio: «Hara, laster nator. Zorionekoa liburu honetan ematen den Jainkoaren mezua kontuan hartzen duena!» 8 Neuk, Joanek, entzun eta ikusi nuen hau guztia. Eta entzun eta ikusi nuenean, erakutsi zidan aingeruaren oinetan ahozpeztu nintzen adoratzeko. 9 Baina hark esan zidan: «Kontuz, ez egin horrelakorik; ni ere zerbitzari naiz, zu eta zure anaia profetak eta liburu honetako mezuari leial eusten diotenak bezalaxe. Jainkoa gurtu behar duzu». 10 Eta gehitu zuen: «Ez gorde isilpean liburu honetako mezu profetikoa, beteko den garaia hurbil baitago. 11 Honezkero, zuzengabeak jarrai beza zuzengabekerian, eta zikinak zikinkerian; zintzoak jarrai beza zintzo izaten, eta Jainkoarena denak Jainkoarena izaten. 12 «Hara, laster nator eta neurekin dakart saria, bakoitzari bere egintzen arabera ordaintzeko. 13 Neu naiz Alfa eta Omega, lehena eta azkena, hasiera eta bukaera. 14 Zorionekoak, bizia ematen duen zuhaitzaren fruituak hartu ahal izateko eta hiriko ateetatik sartu ahal izateko beren jantziak garbituko dituztenak! 15 Utikan zakurrak, aztiak, lizunak, hiltzaileak, sasijainkozaleak eta gezurra maite eta gezurretan dabiltzan guztiak!\n16 «Nik, Jesusek, neure aingerua bidali dut eliz elkarteei mezu hau ematera. Neu naiz Daviden kimua eta jatorria, neu goizeko artizar distiratsua». 17 Espirituak eta emazteak diote: «Zatoz!» Entzuten duenak ere esan beza: «Zatoz!» Egarri dena betor, eta har beza doan, nahi badu, biziaren ura. 18 Liburu honetako mezu profetikoa entzungo duenari hau jakinarazten diot: Honi inork ezer eransten badio, liburuan aipaturiko izurriak erantsiko dizkio Jainkoak berari. 19 Eta inork liburu profetiko honetako mezutik ezer kentzen badu, Jainkoak kendu egingo du bera liburuan azalduriko bizia ematen duen zuhaitzetik eta hiri santutik. 20 Hau guztia egia dela baieztatzen duenak dio: «Bai, laster nator». Amen! Zatoz, Jesus Jauna! 21 Jesus Jaunaren grazia guztiokin.\nOrrialdearen azken aldaketa: 21 iraila 2021, 11:16.


Jauzi handiago baten peskizan | Kirola | Berria\nJauzi handiago baten peskizan\nJoera onari eutsi nahi dio Realak, gaur Betisen etxean irabazita. Bautista eta Llorente min hartuta daude, eta deialditik kanpo geratu dira\nZaldua eta Oiartzabal, erdilariak Celtari sartutako gola ospatzen. J. ETXEZARRETA / EFE Tamaina handiagoan ikusi\nEmaitza onen olatuari jarraitu nahi dio Realak, sailkapenean gora egiteko. Joera ona egonkortzea dute xede, eta abendua hilabete aproposa dute horretarako. Ligako lau partida jokatuko dituzte estreinatu berri den hilabetean, eta sailkapenean atzetik dituzte aurkarietako hiru: Betis, Valladolid eta Getafe. Alaves da laugarrena. Mugarri izan daitezke neurketa horiek, eta ondo daki hori Asier Garitano Realeko entrenatzaileak: «Bidea markatuko digute. Ikusi dugu azken bi partidak irabazita zer-nolako jauzia egin dugun, eta orain beste bat egin nahi dugu».\nGaur eguerdian abiatuko dute hil honetako ibilbidea, Sevillan (Espainia), Betisen zelaian. Quique Setienek entrenatutako taldea hamaseigarrena da sailkapenean, eta kostatzen ari zaio emaitza onak lortzea. Azken sei partidetatik bakarra irabazi du ligan, baina handia egin zuen irabazi zuen hartan: Bartzelonari bere etxean irabazi zion (3-4), neurketa bikaina jokatuta.\nOrain artean, Betisen balantzea hobea da Europa ligan: ez du partidarik galdu, eta irabazi egin zuen joan zen ostegunean (1-0, Olympiakosen aurka). Andaluziarrek bi eguneko atsedena izan dute Realaren aurka aritu aurretik, baina txuri-urdinen entrenatzailea ez da horrekin fio: «Betisek talde garrantzitsua du, eta jokalari asko». Bergarako entrenatzaileak azpimarratu du Setienek zenbait aldaketa egin zituela ostegunean, «ligan pentsatzen», eta adierazi du «orekatu» egingo dituela orduko eta gaurko hamaikakoak.\nQuique Setienek, berriz, azaldu du «aldaketaren bat» egingo duela donostiarren aurka jokatzeko. Bide horretan, deialditik kanpo utzi ditu Antonio Barragan eta Sergio Leon. Halaber, Sergio Canales ere ez da ariko. Realeko jokalari izandakoak bosgarren txartel horia ikusi zuen Valladoliden aurkako partidan, eta neurketa bateko zigorra bete beharko du. Canales jokalari garrantzitsua da Setienen eskeman, baina horrek ez du kezkatzen espainiarra: «Garai onean dago, baina halako gauzak kontuan hartu behar izaten dira».\nHutsuneak hutsune, lehia «gogorra» espero du Garitanok. Betisen estiloa «ezberdina» dela uste du, erasoko jokalari «asko» erabiltzen dituelako: «Betisek oso barneratuak ditu mekanismo guztiak, eta, goian presioa egiten baduzu, jende azkarra utzi ohi du aurrealdean». Andaluziarren aurrelariei aurre egiteko atzeko lerroa aldatu egin beharko du Garitanok, ezinbestean; Diego Llorentek min hartu du ezker zangoan, eta deialditik kanpo utzi du. Haren ordezkoa nor izango den ez du aurreratu txuri-urdinen prestatzaileak, baina litekeena da Robin Le Normand Reala B-ko jokalariak lehen taldearekin debuta egitea. Jon Bautistak ere ez du Sevillara bidaiatu. Errenteriakoak lehen graduko lesioa du eskuineko izterrean.\nMikel Oiartzabal, berriz, zerrendan da. Aste barruan kolokan zegoen parte hartuko zuen, baina eibartarra jokatzeko moduan dago, eta litekeena da hasieratik aritzea. Adnan Januzaj ere prest da Betisen aurka aritzeko; Garitanok zehaztu du «ondo» egongo dela gaurko norgehiagokarako: «Ondo dago. Beti esan dut partida hauek denboraldi-aurrekoak izango direla harentzat; ez da erraza, partida asko eta entrenamendu gutxi daudelako». Azken jardunaldian pizgarri izan dira belgikarra eta eibartarra, eta Realak ezinbesteko ditu jauzia egiteko. Gaur du horretarako lehendabiziko aukera.\nBetis. Pau Lopez; Tello, Mandi, Bartra, Sidnei, Junior; Guardado, William Carvalho; Joaquin, Lo Celso; eta Loren.\nReala. Moya; Zaldua, Le Normand, H. Moreno, Theo; Zubeldia, Illarramendi, Zurutuza; Januzaj, Oiartzabal eta Willian Jose.\nLekua. Benito Villamarin (60.720 ikusle).


actuación de oficio – Foro medio ambiente\nEtiqueta: actuación de oficio\nResolución del Ararteko sobre los procedimientos de información, participación y control medioambiental relativos a la actividad de PetronorArartekoaren ebazpena, Petronorren jardueraren inguruko informazio, parte-hartze eta ingurumeneko kontroleko prozedurei buruzkoa\nHemos dictado una resolución en respuesta a las distintas quejas presentadas al Ararteko por varias asociaciones vecinales y ecologistas a lo largo de 2011 y 2012. El motivo principal era la preocupación ciudadana por las posibles afecciones para el medio ambiente y para la salud de las personas que pueden derivar del funcionamiento de una planta de refino de petróleo de PETRONOR SA ubicada en el municipio de Muskiz, Abanto y Ciérvana- Abanto Zierbena.\nLas reclamaciones hacían referencia al control medio ambiental seguido por las administraciones públicas vascas para garantizar una adecuada protección del medio ambiente y de la salud de las personas residentes en esta zona. También incluyen denuncias sobre el funcionamiento de los mecanismos de información y participación ambiental.\nEn nuestras conclusiones planteamos que la actividad industrial de refino de petróleo dispone en la actualidad de las correspondientes autorizaciones ambientales exigibles para su funcionamiento. En esos términos, el Departamento de Medio Ambiente del Gobierno Vasco debe continuar con el control y seguimiento del pleno cumplimiento de las medidas impuestas, conforme la información anual recogida en el programa de vigilancia ambiental y conforme a los mecanismos de control externo que dispone para el seguimiento de la actividad industrial.\nDerecho a la inviolabilidad del domicilio. Sobre las denuncias ciudadanas presentadas ante las posibles afecciones al medio ambiente y a la salud de las personas que residen en el entorno de la fábrica derivadas de incidentes de distinta entidad, el Ararteko insta a las administraciones competentes en el control ambiental, la salud pública y el riesgo industrial den el trámite que pueda corresponder –de oficio o por denuncia – a las posibles reclamaciones por molestias, daños a la salud de la población y afecciones al medio ambiente urbano.\nSobre el procedimiento a seguir respecto a la tramitación de las denuncias presentadas el Ararteko considera necesario trasladar una serie de sugerencias para que sean valoradas por las administraciones concernidas:\nEn relación con las medidas administrativas concretas seguidas para dar respuesta a esas reclamaciones, el Ararteko considera oportuno sugerir al Departamento de Medio Ambiente y al Departamento de Sanidad y Consumo que valoren la posibilidad de proponer unos valores límites para exposiciones agudas de aquellos compuestos orgánicos volátiles más perjudiciales para la salud como es el caso del benceno.\nEn relación con la política de prevención de riesgos industriales el Ararteko señala la importancia de garantizar una adecuada información y divulgación de los distintos instrumentos de planificación que resulten exigibles para prevenir los riesgos de las actividades industriales peligrosas.\nSobre el acceso a la información, la administración ambiental debe dar respuesta a la solicitud de información ambiental, de forma rápida y preferente, en el plazo previsto en la legislación ambiental. También debe continuar divulgando la información ambiental relativa a la red de calidad del aire en el entorno de la planta e informar sobre cualquier eventual incidente en su funcionamiento.\nSobre la participación de las asociaciones en la gestión del control ambiental, debemos considerar el interés público en garantizar la presencia de las asociaciones vecinales y ecologistas en la comisión municipal de seguimiento de la actividad industrial que realiza el Ayuntamiento de Muskiz.\nAsimismo, el Ararteko considera de especial interés que las administraciones concernidas por esta cuestión, en especial el Departamento de Medio Ambiente del Gobierno Vasco, establezcan algún mecanismo de participación ciudadana (mesa, foro u otro formato) para el seguimiento de las afecciones ambientales y a la salud de la población. En este foro deberían estar siempre presentes representantes de la actividad industrial y de las asociaciones, organizaciones o grupos que tengan por objeto la protección del medio ambiente.\n2011 eta 2012. urteetan zehar hainbat auzokide eta ekologista elkarteek Arartekoan aurkeztutako kexei erantzunez eman dugu ebazpen hau. Muskizen, Abanto Zierbenan kokatutako PETRONOR SA petrolioa fintzeko planta baten funtzionamendutik ingurumenerako eta pertsonen osasunerako sor daitezkeen ustezko kalteengatik herritarrek zuten kezka izan zen arrazoi nagusia.\nErreklamazioek ingurumenaren eta zonalde horretan bizi diren pertsonen osasunaren behar bezalako babesa bermatzeko euskal herri administrazioek jarraitutako ingurumenaren kontrola aipatzen zuten. Era berean, ingurumen-informazio eta parte-hartze mekanismoen funtzionamenduari buruzko salaketak gaineratzen dituzte.\nGure ondorioetan azaltzen genuenez, petrolioa fintzeko industria jarduerak, une honetan, dagozkion ingurumeneko baimenak ditu, funtzionatzeko eska diezazkioketenak. Zentzu horretan, Eusko Jaurlaritzako Ingurumen Sailak ezarritako neurriak erabat betetzen direla kontrolatzen eta aztertzen jarraitu behar du, ingurumen zaintzarako programan jasotako urteko informazioaren babesean eta industria jardueraren jarraipenerako dituen kanpoko kontroleko mekanismoen babesean.\nBizilekuaren bortxaezintasuneko eskubidea. Mota ezberdinetako gertakarien ondorioz sortutako ingurumenarekiko eta fabrikaren inguruan bizi diren pertsonen osasunarekiko ustezko kalteen aurrean aurkeztutako herritarren salaketei dagokienez, Arartekoak ingurumen kontrolean, osasun publikoan eta industria arriskuan eskumena duten administrazioei kalteengatik, herritarren osasunean eragina izateagatik eta hiri ingurumenean kalteak sortzeagatik aurkeztutako erreklamazioentzako egokia izan daitekeen izapidea -ofizioz edo salaketa bidez- eman dezaten eskatzen die.\nAurkeztutako salaketen izapidearen inguruan jarraitu beharreko prozedurari dagokionez, Arartekoak beharrezkotzat jotzen du hainbat proposamen helaraztea dagozkien administrazioek balora ditzaten:\nErreklamazio horiei erantzuna emateko jarraitutako administrazio neurri zehatzen inguruan, Arartekoak egokitzat jotzen du Ingurumen Sailari eta Osasun eta Kontsumo Sailari proposatzea osasunarentzat kaltegarrienak diren konposatu organiko lurrunkorrekiko esposizio handietarako mugako balioak ezartzeko aukera balora dezaten. Horixe da, besteak beste, bentzenoaren kasua.\nIndustria arriskuen prebentzioaren politikari dagokionez, Arartekoak industria jarduera arriskutsuen arriskuak saihesteko eska daitezkeen plangintzako tresna ezberdinen informazio eta hedatze egokia bermatzearen garrantzia azpimarratzen du.\nInformazioa eskuratzeari dagokionez, ingurumeneko administrazioak ingurumeneko informazio eskaerari erantzuna eman behar dio azkar eta lehentasunez, ingurumeneko legerian ezarritako epean. Era berean, plantaren inguruko airearen kalitate-sareari buruzko ingurumeneko informazioa hedatzen jarraitu behar du eta funtzionamenduan jazo daitekeen edozein gertakariren berri eman behar du.\nIngurumeneko kontrolaren kudeaketan elkarteen parte-hartzeari dagokionez, Muskizko Udalak bideratzen duen industria jardueraren jarraipeneko udal batzordean auzokide eta ekologista elkarteen presentzia bermatzeko interes publikoa kontuan hartu behar dugu.\nEra berean, Arartekoak interes berezikotzat jotzen du kontu honen eragina duten administrazioek, bereziki Eusko Jaurlaritzako Ingurumen Sailak, herritarrek parte hartzeko mekanismoren bat ezartzea (mahaia, foroa edo bestelako formaturen bat) ingurumenean eta herritarren osasunean dauden kalteak jarraitzeko. Foru horretan industria jardueraren eta elkarteen, erakundeen edo ingurumena babesteko helburua duten taldeen ordezkariak egon beharko lirateke beti.\nActuación de oficio sobre la gestión de incidentes en la planta de Petronor de MuskizKontrol eta informazio mekanismoei buruzko ofiziozko jarduera Muskizeko Petronor instalazioan gertatutakoaren aurrean\nArgazkia: Kima berdea\nEl Ararteko ha tramitado varias reclamaciones remitidas por parte de personas vecinos y asociaciones en las que solicitaban nuestra intervención ante las molestias que produce esta actividad industrial de refinado de petróleo en Muskiz.\nComo consecuencia de esta reclamaciones el Departamento de Medio Ambiente, Planificación Territorial, Agricultura y Pesca nos ha remitido información sobre el control ambiental seguido por esa administración, autorización ambiental integrada, plan de vigilancia ambiental e inspecciones generales a la inspección y sobre los incidentes acaecidos en enero y febrero de 2010.\nEn ese último informe de mayo de 2010 se señalaba que el Departamento de Medio Ambiente del Gobierno Vasco había acordado con los ayuntamientos de la zona establecer un protocolo de actuación en el que se determinasen los supuestos y la forma en los que el órgano ambiental informe a las citadas autoridades municipales de las incidencias que pudieran producirse en las instalaciones de Petronor.\nCon posterioridad, por la información facilitada por varias personas y asociaciones vecinales y ecologistas de esta zona, hemos tenido conocimiento de varios incidentes ocurridos a lo largo del mes de junio de 2011.\nAsimismo un asesor del Ararteko se ha reunido con varias asociaciones vecinales y ecologistas de esta zona para recabar información sobre estos incidentes.\nA la vista de estos hechos el Ararteko ha considerado oportuno iniciar un expediente de oficio dirigido a las administraciones públicas vascas con alguna competencia en esta cuestión.\nCon la intención de contrastar los hechos expuestos nos hemos dirigido al Ayuntamiento de Muskiz, al Departamento de Medio Ambiente, Salud Pública e Interior del Gobierno Vasco para aclarar cuáles han sido las actuaciones seguidas tras conocer los incidentes y las medidas seguidas en relación con las competencias derivadas del control ambiental, de la salud pública y del control de los riesgos derivados de accidentes en los que intervengan sustancias peligrosas.\nArgazkia: Kima berdeak\nArartekoak herritarrek eta elkarteek bidalitako hainbat erreklamazio izapidetu ditu Muskizeko Petronorren petrolio finduko jarduera industrial horrek sortzen dituen kalteak ikusita esku har dezagun.\nErreklamazio horien ondorioz, Ingurumen, Lurralde Plangintza, Nekazaritza eta Arrantza Sailak honako alderdiei buruzko informazioa bidali digu: administrazio horrek burutu duen ingurumenaren gaineko kontrola, ingurumeneko baimen integratua, ingurumena zaintzeko plana, ikuskatzearen ikuskapen orokorrak eta 2010eko urtarrilean eta otsailean gertatutako jazoerak.\nAzken txosten horretan zera adierazi zen: Eusko Jaurlaritzako Ingurumen Sailak eremu horretako udalekin batera jarduera protokolo bat ezartzea adostu zuela. Protokolo horretan zehazten da ingurumenaren organoak udal aginpideei zein kasutan helarazi behar dien informazioa eta hori nola burutu behar duen. Informazioa Petronorreko instalazioetan gerta daitezkeen gorabeheren ingurukoa da.\nOndoren, eremu horretako zenbait pertsonek, auzotarren elkartek eta ekologistek emandako informazioari esker, 2011ko ekainean zehar gertatutako gorabeheren berri izan dugu.\nEra berean, Arartekoko aholkulari bat zonalde honetako hainbat auzokide eta ekologista elkarterekin bildu da gertakari horien inguruko informazioa lortzeko.\nGertakari horiek ikusita, Arartekoak egokitzat jo du ofiziozko espediente bat hastea gaian eskumenen bat duten euskal administrazio publikoei zuzenduta.\nAzaldutako gertakariak kontrastatzeko asmoz, Muskizeko Udalera, Ingurumen, Osasun Publiko eta Herrizaingo Sailera jo dugu gertakariak eta ingurumen kontrola, osasun publikoa eta substantzia arriskutsuekin zerikusia duten istripuetatik sortutako arriskuen kontroletik sortutako eskumenaren inguruan jarraitutako neurriak ezagutu ondoren burutu diren jarduerak ezagutze aldera.


Hizkuntza da nazioa, kontuz adibideekin - - euskalerriairratia.eus\n Hizkuntza da nazioa, kontuz adibideekin\nNabarralde 2015-04-08 16:24\nAldizka errepikatzen den mintzagaia da baieztapen hau, nazio eta estatu askotan gainera. Gurean, euskarak herri izaeraren gune nagusia berarentzat aldarrikatzen duenetan, berehala astintzen ditu identitate aniztasunaren defendatzaileen barrenak. Ezin dute eraman behin eta berriro, gero eta argiago, gero eta ausartago, herri honen hizkuntza nazionala eta berezkoa “lingua navarrorum” dela hainbeste jenderen ahotan entzutea. Korrika 19az ari naiz.\nIrakurri berri dut “egia balitz hizkuntza dela nazioa, nazioen mapa eta hizkuntzen mapa berbera izango litzateke.” “Beraz, izenburuko baieztapen hori ez da zuzena”. Hona adibideak: “portugaldarren nazioa Portugal da, eta hizkuntza, portugesa. Bai, baina argentinarren nazioa Argentina da eta hizkuntza Espainola. Quebectarren nazioa Quebec da eta hizkuntza frantsesa. Valentziarren nazioa País Valenciá da, baina hizkuntza –eta gauza gehiago- partekatzen dute kataluniar eta mallorcarrekin.” Atera kontuak.\nNire aldetik onartzen dut, eta ados nago, nazioaren ezaugarri bakar eta soila ez dela hizkuntza (hortik, eta gauza gehiago partekatzea) baina bai, nagusiena edo nagusienetako bat. Hala ere, ziur zaudete País Valencía, Katalunia (principat) eta Mallorka hiru nazio ezberdin direla? Ez dituzue lotsagabeki nahasten Espainiar egitura administratiboko komunitate autonomoak eta nazioak? Nafarrak, Vascoak eta Iparraldekoak hiru nazio ezberdinetakoak gara?\nZiur zaudete, argentinarren eta quebectarren jatorrizko hizkuntza espainiera eta frantsesa direla hurrenez hurren? Espainol eta Frantsesak Ameriketara heldu aurretik bertakoek ez zuten hizkuntzarik? Gaztelania hizkuntza berantiarra bada (IX-X. mende inguruan sortua omen da gaztelania), zer hitz egiten zen Inperio espainiarrak menderatutako nazioetan?\nEuskal Herria euskararen herria da eta bere estatua Nafar Errepublika. Ez iraganeko nostalgia, ez etorkizuneko ametsa, herri honen izaera naturala baizik. Adibideak mila jar daitezke; baina, egungo banaketa administratibo artifizialak gora-behera, euskara hizkuntza komuna izateak baieztatzen du nazio bakarreko herritar garela.


Herri-merkataritza bultzatu nahi baina kanpokoentzat aparkatzeko tokirik ez • ZUZEU\nHerri eta hirietako denda txikiei gero eta zailago egiten zaie hirien kanpoaldetan eraikitako merkataritza gune handien edo hipermerkatu erraldoien aurrean lehiatzea, barietateari eta prezioari dagokionari, batez ere (zer esanik ez merkataritza guneek eskaintzen dituzten aukeren eta erosotasunen aurrean: eguraldi desatseginaren kontrako babesa, mota askotako dendak, denda kate handiak, familia osoarentzako aisialdirako aukerak, tabernak, doako aparkaleku babestua…). Tokian tokiko udalak horretaz jabetzen dira eta herri-merkataritza bultzatzeko hainbat kanpaina martxan jartzen dituzte.\nAldiz, herrietako denda txikiek badituzte makro-dendek eskaintzen ez dituzten abantailak garrantzitsu bat: tratua, kalitatea eta gertutasuna.\nHorregatik eta orain aipatzera ez noan beste hainbat arrazoirengatik (nagusia: hipermerkatuen tiraniarekin amaitu behar da!), ahal dudanean nahiago dut denda txikietara jo, hipermerkatu handietan erostea baino. Lazkaon bizi naiz, 5.000 biztanledun herrian, eta ia-ia erosketa guztiak herritik atera gabe egin ditzaket. Egia da batzuetan alboko herrietara jo behar izaten dudala Lazkaon falta diren produktu edo zerbitzuen bila. Horregatik, bizikleta hartu, erosketa poltsa saskian jarri eta Ordizia edo Beasainera jaisten naiz.\nOrdiziak beti izan ditu aparkatzeko arazo handiak (eta Beasainek beste hainbeste), aspalditik entzun izan dut kontu bera etxean. “Herri horretan ez dago aparkatzerik! Akabo! Nahiago dut kotxea hartu eta Carrefourrera edo Eroskira joan!”. Horregatik aukeratzen dut bizikleta.\nBaina lehengo egunean, oso eguraldi txarra egiten zuen eta autoa hartzea baino beste erremediorik ez nuen izan dendara joateko. Aparkaleku bila auzoan bi buelta eman ondoren, amore eman eta autoa espaloi gainean utzi behar izan nuen. “Bost minutu baino gutxiago izango dira, ez dut trafikoa oztopatzen; ez da ezer gertatuko. Larrialdiko argiak emanda utziko ditut eta kito”. Hiru minututan bueltan nintzen eta hara nire sorpresa, haizetako garbigailuaren azpian papertxoa topatu nuenean. 40 euroko isuna!\nBai, badakit gaizki egin nuela. Araua hautsi nuen, beraz, ordaindu egin beharko nuen. Baina orain hona nire kexa:\nNola bultzatu nahi dute udalek herri-merkataritza aparkatzeko gero eta oztopo gehiago jartzen badituzte? OTA, aparkaleku geroz eta urriagoak, udaltzainak zakur gosetien modura (5 minutuz) gaizki aparkatutako autoen bila… Horrela ez dute inguruko herri txikietako jendea erakarriko, nahiago izango baitute hipermerkatu handietara jo.\nBeste kexu bat, eta saiatuko naiz gehiegi ez luzatzen, sumindu egiten bainau: Herriko jendeak kotxean herriko toki guztietara joateko duen mania kezkagarria da. Kilometro bat egiteko ere (10 minutu oinez!) kotxea hartzen dute, kotxea benetan hartu behar dutenei aparkatzeko aukerak kenduz. Eta ezagutzen ditudan kasu guztiak ezin ditut zenbatu eskuko hatzekin!\nOso ondo dago udalek egiten duten ahalegina herriko merkataritza sustatzeko, dendek ematen baitie bizia herriei (gogoratu Antzinako Greziako agorak edo Erromatar inperioko foroak), baina gogoan izan behar dute horretarako azpiegitura egokiak jarri behar dituztela kontsumitzaileen zerbitzura. OTA edo aparkaleku eskasak badituzu, sentitzen dut, baina ez naiz zure herrira joango erosketak egitera.\nBestalde, herritarrok kontzientzia geureganatu behar dugu, ezin dugu ogia erostera joateko kotxea hartu, alferkeria alde batera utzi behar dugu behingoagatik, nahiz eta eguraldi txarra egin, zerbaiterako asmatu zituzten beroki eta aterkiak!\nbeasain, erosketak, Lazkao, merkataritza, Ordizia


Ezker Iraultzailea - Egipto: iraultza berpiztu da erregimen militarraren aurka\nAzaroaren 18az geroztik, ehunka, milaka, gazte eta langilek Tahrir plaza okupatu dute berriro.Gazte eta langile hauek ejertzitoari aurre eginez erakutsi dute Egiptoko Iraultza ez dela bukatu eta jarraitu egin behar duela helburu demokratiko eta sozial guztiak lortu arte. Mugimendu iraultzailea geldiarazteko edozein saiakera, izan militarren eskutik, izan islamisten eskutik edo inperialismoarekin lotura duten politikarien eskutik, masek borrokaren bidez erantzungo dute kalean. Indar Armatuen Goi Batzordeak eta bere buru den Mohamed Tantaui-k mozorroa kendu dute herritar guztien aurrean. Poliziaren eta militarren errepresio basatiak ehunka hildako eta 1.500 zauritu utzi ditu. Erregimen berri onek balen eta torturen bidez erakutsi du Mubaraken diktaduraren jarraipena dela.


Hasiera » Ekimenak » Merkataritza. Gremiokako lanketa » Albisteak\nKafea eta tertulia, beti natural\nUrteak dira, hogei bat gutxienez, Oarsoaldeko lau udalak, Oarsoaldeko Euskara Batzordearen bitartez, merkataritzan eta ostalaritzan euskararen normalizazioa sustatzeko elkarlanean ari direla. Establezimendu hauei, euskararen presentzia handiagoa helburu, doako zerbitzu eskaintza zuzendu zaie (itzulpenak, maketazioa, pasaia linguistikoa euskalduntzeko euskarri desberdinak, aholkularitza teknikoa…).\nUrtero, halaber, merkataritza sektore jakin batekin lanketa berezia egin ohi da. Gaur aurkeztu dituzte, hain zuzen ere, Lezoko Taloka kafetegian, 2017an Oarsoaldea eskualdeko kafetegiei zuzenduko dizkieten ekimenak -Jesus Maria Martiarena, Lezoko alkatea, Nahikari Otermin, Pasaiako zinegotzia, Ioritz Aizpuru, Oiartzungo zinegotzia, Garazi Lopez de Etxezarreta, Errenteriako zinegotzia, Imanol Iparragirre, Errenkoalderen ordezkaria, Oskar Zapirain, Iturriren ordezkaria eta Juan Manuel Pérez, Laurak Bateko ordezkaria-.\n“Kafea eta tertulia beti natural” izeneko ekimenean parte hartu nahi izan duten establezimenduei jendaurreko idatzi eta oharrak euskaratu zaizkie maiatzera bitartean. Maiatz hasieran kafeen karta erraz bat azaltzen duen panelak banatu zaizkie, kafeen irudi eta izenekin. Ekainean azukre zorroak banatuko dizkiete kafetegiei bezeroei kafea gozatzeko zerbitza diezazkieten.\nUztailera bitartean sare sozialetan ere sustatuko da ekimen hau eta kafetegietan egindako argazkiak bidaltzen dituzten lagunen artean ekimenaren irudia daramaten katiluak zozketatuko dituzte.\nUdazkenean, urriaren 15etik azaroaren 15era, establezimendu hauetan euskaraz eskatzen duten bezeroei boletoak banatuko zaizkie eta herri bakoitzean 100€ko erosketaren zozketan hartuko dute parte. Ekimen honen helburua aukeratutako sektorean euskararen erabilera sustatzea da. Bezeroek euskaraz eskatzeko ohitura hartzea.\nGuztira, 43 establezimenduk egin dute bat kanpaina honekin; 20 Errenterian, 13 Pasaian, 6 Oiartzunen eta 4 Lezon. Honen guztiaren inguruko berri oraindik ez duen merkatariren bat balego, eta interesatuko balitzaio, bere herriko euskara zerbitzuarekin harremanetan jarri besterik ez du. Honenbestez, Jexux Leonetek, Oarsoaldea Garapen Agentziaren lehendakariak, herritarrak gonbidatu nahi ditu eguneroko bizitza euskaraz egin dezaten. Hizkuntza bera erabiltzea da errezetarik onena euskara indartzeko.\nAurkezpeneko bideoa ikusi.\nAurkezpeneko argazkiak ikusi.\nOarsoaldeko udalek errenta aitorpena euskaraz egitera deitu dituzte zergadunak\nMotxian Eby lehiaketaren laugarren irabazlea badaukagu\nMotxian Eby lehiaketarren laugarren eta azken erronka martxan dago


Lauza zeramikoari buruzko gida | Blog Eraikal\n2012ko urtarrilaren 4an argitaratu zuen Valentziako Erkidegoko Egunkari Ofizialak 2011ko abenduaren 14ko ebazpena —Azpiegitura, Lurralde eta Ingurumen Sailarena—, zeinaren bidez onartzen den eraikuntzako kalitatearen gaineko “Lauza zeramikoari buruzko gida” izeneko dokumentua (onartua).\nEraikuntza-prozesu osoaren kalitatea hobetzeko lauza zeramikoak estalki gisara nola erabili erakusten du Gidak. Profesionalei erabakiak hartzen laguntzen die dokumentuak, eta haien esku ipintzen ditu eraikuntzarako produktuen eta sistemen alorrean izan diren aurrerakuntzak normalizazioari, teknologiari eta industriari dagokienez.\nGidaren xedea hau da:\nProduktu nagusiak eta haiei atxikiak hautatzen laguntzea, erabilerara nola egokitzen diren aztertuz. Prozesuaren fase bakoitzean, informazioa eta hautaketa-sistema bat eskaintzen ditu Gidak, erabakiak egokiak izan daitezen. Saihestu beharreko alderdi batzuk erakustea, akatsak baztertzeko eta hautaketa ahalik eta onena egiteko.\nEzagutzak eguneratzen laguntzea. Azkar egiten du aurrera materialen teknologiak. Hori dela eta, trebakuntza-garaian jasotako ikaskuntzak berehala geratzen dira zaharkituta, eta profesionalek ez dute behar adina astirik izaten beren kabuz ezagutzak eguneratzeko. Honenbestez, beharrezkoa da Gida hau —materialak edo sistemak aplikatzeko beste batzuk bezala—, informazio sistematikoa ematen baitu produktuen bilakaerari eta haien erabilera egokiari buruz.\nHona hemen dokumentuaren atalak:\nLauza zeramikoen motak\nLauza zeramikoen sailkapena, erabileraren arabera\nLauza zeramikoen hautaketa\nLauzak jartzeko sistema\nProiektuaren zehaztapena eta obraren kontrola\nErabilera eta mantentze-lana\n1998an argitaratu zen lehenbizikoz dokumentu hau —seigarren argitalpena du oraingoa—, Valentziako Generalitateko Herri Lan, Hirigintza eta Garraio Sailaren, Valentziako Erkidegoko Arkitektoen Elkargo Ofizialaren eta Valentziako Erkidegoko Aparejadore eta Arkitekto Teknikoen Elkargoen Kontseiluaren elkarlanari esker, Valentziako Erkidegoko Kalitate Planaren barruan. Argitalpen bakoitzean, egokitu egin da Gida araudi berriek eragindako berrikuspenetara eta sektoreko eragileen jardueragatik metatutako eskarmentura.\nArgitalpen honetan, hasierako dokumentua —Valentziako Generalitateak Eraikuntzako Kalitaterako Dokumentu Aitortutzat onartua azaroaren 30eko 132/2006 dekretuaren bidez, DRB 01/06 kodearekin— berrikusi da.\nBerria jaso dugun datan, ez zegoen eskuragarri dokumentua. Eskuragarri izan bezain pronto, IVEren dendan egongo da.\nIturria: Eraikuntzaren Valentziako Institutua , 2012/01/09\nThis entry was posted in Dokumentuak, Espezifikazioak and tagged IVE-a, Kalitatea, Valentzia. Bookmark the permalink.


info koxka – Esneki Zentroa\nAbout info koxka\nSo far info koxka has created 21 blog entries.\nBagatoz 2022rako formazio eskaintza proposamen berriarekin! Leartiker Esneki Zentroak eskaintzen dituen zerbitzu ezberdinen bitartez esneki sektorea indartzea du helburu, eta formazio espezializatua da zerbitzu horretako bat. Urteetan zehar [...]\nBagatoz 2022rako formazio eskaintza proposamen berriarekin!info koxka2022-06-30T07:13:10+01:00\nQuesos y Besos gaztandegiko OLAVIDIA gazta da GourmetQuesos 2022ko irabazle nagusia Koagulazio laktikoko kategorian urrezko domina eraman duen OLAVIDIA gaztak irabazi du GourmetQuesos Txapelketaren 12. edizioko sari nagusia. [...]\nQuesos y Besos gaztandegiko OLAVIDIA gazta da GourmetQuesos 2022ko irabazle nagusiainfo koxka2022-04-29T10:38:30+01:00\nLeartiker, Osasun Publikoak homologatutako Euskal Autonomi Erkidegoko lehen laborategia esne gordinaren analisia egiteko n=5 lagin kolektiboak prestatuz Leartikerrek egindako azterlanak Osasun Publikoak baliozkotu ditu berriki. Horrenbestez, gaur egun [...]\nLeartiker, Osasun Publikoak homologatutako Euskal Autonomi Erkidegoko lehen laborategia esne gordinaren analisia egiteko n=5 lagin kolektiboak prestatuzinfo koxka2022-01-25T12:24:38+01:00\nIzozki paletak, izozkigintza artisauan joera berria\nIzozki paletak, izozkigintza artisauan joera berria Beste elikagai batzuekin gertatu den moduan, izozki poloak ere kasualitatearen ondorioz sortutako produktuak dira. 1905. urteko negu hotz batean San Frantziskoko badian [...]\nIzozki paletak, izozkigintza artisauan joera berriainfo koxka2021-09-13T10:02:27+01:00\nQueso Palmero-ren ekoizleekin esperientzia partekatuz La Palma uhartean (Kanariak)\nQueso Palmero-ren ekoizleekin esperientzia partekatuz La Palma uhartean (Kanariak) Duela gutxi, La Palma uhartera (Kanariak) bidaiatzeko aukera izan dugu, palmera-ahuntzaren abeltzainak bertatik bertara ezagutzeko, baita beraien ahuntzen esne [...]\nQueso Palmero-ren ekoizleekin esperientzia partekatuz La Palma uhartean (Kanariak)info koxka2021-07-23T08:35:01+01:00\nEuskal gazta urdinak indartsu datoz\nEuskal gazta urdinak indartsu datoz Azken 10 urteetan Euskal Herriko gazta eskaintzak bilakaera izugarria izan du. Denbora gutxian, gertuko azoka, merkatu eta dendak, gaztandegi artisauetan behi, ardi zein [...]\nEuskal gazta urdinak indartsu datozinfo koxka2021-06-02T13:54:04+01:00\nLihoaren laborantza eta erabilera Euskadiko nekazaritza eta abeltzaintza sistemetan, alternatiba jasangarri gisa Gaur egungo nekazaritzaren eta abeltzaintzaren arazo garrantzitsuenetako bat lehengaien kostu handia, erregaiak, prezio ezegonkorrak eta nazioarteko [...]\nLihoaren laborantza eta erabilera Euskadiko nekazaritza eta abeltzaintza sistemetan, alternatiba jasangarri gisainfo koxka2021-06-02T13:54:22+01:00


Concorde Pakete Historikoa ezin da hegan egin astinduengatik eta beste hegaldi dinamikengatik\nConcorde Pakete Historikoa ezin da hegan egin astinduengatik eta beste hegaldi dinamikengatik 2 17 hilabete ago # 1920\nKaixo guztioi! Abian dagoen astindu eta kontrolaren arazo larria Concorde berriarentzat indarrean dago oraindik. Hegazkina une honetan ezin da egin 7/20 .mdl eguneratzeari dagokionez. Itxura handiko lan bikaina da! Mesedez, sustatzaileei beste begirada bat eman. Ezin itxaron hegan egiten! Cheers!\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1924\nArazo bera aurkitu dut, gainera, motorrak itzali egin dira arrazoirik gabe eta 11+ gradu sudurrean jarrera gurutzaldi batean eta COGak ez du funtzionatzen. Rikoooo-ren software kaskarra.\nConcorde bertsiora itzuli naiz arazo guztiak honekin ordenatu arte.\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1925\nKaixo, eskerrik asko zure iritziagatik,\nArazoa hemen dena ondo dagoela esaten duten beste erabiltzaile batzuk dauzkat, beraz, jende gehiago behar dut hona etortzeko eta arazo batzuk badituzte azaltzeko. Pertsonalki ez dut astindu eta kontrol arazo larria aireratzean, motorrak itzali gabe. Arrakastarik gabe zure gaiak erreproduzitzen saiatzen naiz. Beraz, zure gaiak hirugarren batetik etorri daitezkeela pentsatzen ari naiz add-on baina ez nago ziur. Era berean, EZdok kamera add-on astindu larria eragin dezake.\nAzken aldaketa: arabera rikoooo.\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1927\nExekutatzen ari naiz FSX azelerazio ALL hegazkinekin rikoooo gehigarriak, ERABILI fidagarrienak direlako.\nBeste guztiak kendu ditut addons (5 ordu baino gehiago hartu ninduen) eta hau bakarrik instalatu nuen addon eta arazo berdina zuen, zure hirugarren alderdi baten teoria baztertu addon.\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1928\nBenetan eskertuko nizuke astindu horiekin bideo bat bidaliko bazidazu, zure arazoa arazten lagunduko didala. Baina hori baino lehen, zure joystick unplugged-rekin kentzen saiatu zitekeen, erabili teklatua ordez. Ziurtatu gaur goizean kargatu dudan azken eguneratzea. Mila esker\nLagun iezadazu softwareko pieza bikaina egiten\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1929\nEz dut joystick bat erabiltzen hegazkinak hegan egiteko FSX, motorra itzaltzea ordenatuta dagoela dirudi, baina grabitate zentroa ez du funtzionatzen. Zehazki% 24.7 inguru izaten da gurutzaldi batean, hegaldiaren ingeniarien panelean COGrekin gurutzatu batean% 54 eta 55 artean egon beharko lukeenean. Bihurketa ondoren, erreboteak mach 2-n piztuko dira eta abiadura jeisten ari da sudurraren goranzko jarrera altuak mach 2.04 @ 60,000 oinez. Hori da gaur goizean kargatu duzun eguneratzea deskargatu ondoren. Ezin dut ulertu zer dagoen gaizki COGaren konfigurazioari buruz ezagutzen ez dudan zerbait. British Airways pilotuen eskuliburuaren kopia deskargatzeraino joan naiz eta Concorde SOP-en arabera eskutitzari jarraituz, aholkua lortzeko nire hurrengo mugimendua Bannister kapitaina, Concorde pilotuarekin harremanetan jartzea izango da, aholkuak emateko. Zerbait gaizki egiten ari naiz.\nAzken aldaketa: arabera PAUL1984.\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1930\nKaixo Eric. Hemen, zure ahaleginarengatik. Gainera, Rikooo gain handia da. Hemen da nire esperientzia ...\nKorrika egiten dut P3Dv3 eta v5. (32 eta 64 bit aldakuntzak). Bi Concordes instalatuta daude. V3-n ondo funtzionatzen duela dirudi, astindu barik, baina igogailuak oso luzeak eta motelak dira. V5-en oso pista luzeak ere lortzen ditut, entseatzen ditut berriro, oso mantsoak diren igoerak berriz, baina funtzionatzen du. 250 korapilo inguru egin ondoren gora eta behera astintzen hasten da. Altitudea azkartzen eta irabazten jarraitu ahala, astinduak nabarmen okertzen dira. Ez dut motorrik moztutako gaiak. Desagertzean eta jaisten naiz astindua gutxitzen da eta berriro 250 korapilo inguruan gelditzen da. Baliteke hau Rikooo-ren eskaintzarik onenetakoa izatea, beraz, erremedioren bat topatzea espero dut. Eskerrik asko interesagatik. Bideoa bidaltzen saiatuko naiz ...\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1931\nWindows-eko 2. multimedia bideoak kargatzen saiatu da. Rikooo atariak ez du formaturik hartuko JPG, JPEG, GIF, PNG, TXT, RTF, PDF, ZIP, TAR.GZ, TGZ, TAR.BZ2 ... izan ezik.\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1932\nKaixo S1vannah, eskerrik asko zure denbora eta ahaleginari esker,\nKargatu bideoa hemen vimeo.com/upload (Aukeratu doako kontua "EZ AHOZ") bidali esteka hemen. Edo bidali zure bideoa zuzenean Rikoooo orrialdetik (bidali me) www.facebook.com/RikooooSimu/ .\nArazo gehienak konpontzen saiatuko naiz\nPAUL1984: Eskerrik asko zure pantailarengatik COG-rekin arazoa ikustea ere laguntzen du, gehiago aztertuko dut.\nConcorde Pakete Historikoa ezin da hegan egin astinduengatik eta beste hegaldi dinamikengatik 1 hilabetea Duela 3 aste # 1933\nIzan arazo hau neure burua. Ez dut inguruan busti, A2A akuilu moduluari eragiten diola iradoki zen. Hala ez bada, baliteke tweaking batzuk egitea.\nHurrengo erabiltzailea (k) esan zuen Eskerrik asko: rikoooo\nOrria sortu: 0.355 segundotan


Fitbit Zip vs. Jawbone UP Move vs. Polar Loop - Instant Comparison\nCompare Wearables Fitbit Zip vs. Jawbone UP Move vs. Polar Loop


Alkohol, tabako eta joko gehiegi | EIBZko liburutegia\nEAE Business School-ek ‘El gasto en tabaco y alcohol y juego 2016’ izeneko azterlanaren emaitzak aurkeztu berri ditu. Bertan, Estatuan zein munduko herrialde garatuenetan ematen den hiru elementu horien kontsumoak aztertzen dira eta, Estatuari dagokionez, emaitzak autonomia erkidegoka ere aztertzen ditu. Datu horiek guztiak Instituto Nacional de Estadísticak (INE) burutzen ohi duen ‘Encuesta de Presupuestos Familiares’ delakoaren azken emaitzetan oinarritzen dira.\nAlkoholaren kontsumoari dagokionez, Espainiako biztanleek, batez beste, 709,49€ gastatu zituzten alkohola erosten. Aurreko urteko datuarekin alderatuta gastua % 20an hazi dela azpimarratu behar da. Munduko beste herrialdeekin alderatuta, Espainia alkohol gehien edaten dutenen sailkapenaren erdialdean aurkituko litzateke, batez beste 102 litro kontsumitzen direlarik, hots, astero 1,96 litro.\nEuskal Autonomia Erkidegoari dagokionez, bertako biztanleak alkohol gehien kontsumitzen dituztenen artean aurkitzen dira (79,42€ pertsona bakoitzeko). Bere aurretik, balearrak (93,27€), galiziarrak (86,21€), katalanak (84,45€) eta asturiarrak (80,34€) soilik aurkituko lirateke. Nafarroako Foru Erkidegoan, berriz, kontsumoa baxuagoa da (61,7€). Gainera, Nafarren kasuan, azpimarratzekoa da kontsumoa azken hamabi hilabeteetan % 10,42an jaitsi dela, Estatuan izan den beherakadarik handiena.\nTabakoaren kontsumoari dagokionez, azken urtean, batez beste, espainiarrek 353,81€ gastatu dituzte. Kasu honetan ere, % 20ko igoera eman da aurreko urteko datuarekin (294,64€) alderatuta. Modu horretan, tabakoaren kontsumoa Espainian 2010ean zen kontsumoa baino handiagoa da une honetan. Espainia tabako gehien kontsumitzen duen munduko hamar herrialdeen artean aurkitzen da (1046 zigarro pertsona bakoitzeko urtean, hau da, 52,3 pakete edo 2,86 zigarro egunean).\nTabakoaren kontsumoari dagokionez Nafarroak nahiko emaitza onak azaltzen ditu. Izan ere, Nafarrak tabako gutxien kontsumitzen dituztenen artean aurkitzen dira (104,68€) eta soilik kanariarrek gastatzen dute gutxiago (74,64€). Gainera, tabakoaren kontsumoan gastatutakoa % 22,01ean jaitsi da Nafarroan azken hamabi hilabeteetan.\nEuskal Autonomia Erkidegoari dagokionez, batez besteko gastua tabakoan 149,22 eurotakoa izango litzateke, aurreko urtean baino % 7,56 gehiago. Bakarrik Kantabrian eta Extremaduran izan dute igoera handiagoa.\nIkerketak aztertu duen hirugarren aldagaia jokoarena izan da. Kasu horretan, aurreko bi kasuetan ez bezala, igoera nabarmena izan da Nafarroan (% 10,2). Ikerketaren arabera, beraz, nafarrek, batez beste, 61,50 euro gastatzen dituzte jokoan. Azterlanak ez du azken urteko EAEaren inguruko datuak ematen baina 2014. urtean euskaldunek jokoan gastatutakoa 66,58 euro izan ziren.\nAzterlanak azpimarratzen duenez, Estatuan alkohol edaleen batez besteko profila goi-mailako unibertsitate ikasketak dituen 65 urtetik gorako gizonezkoa da. Tabakoaren kasuan, berriz, batez besteko erretzailearen profila lehen zikloko bigarren hezkuntza mailako ikasketak dituen 16 eta 29 urte bitarteko gizon gaztea da.\nEstatuko datuak ez ezik, EAE Business Schoolek egindako azterlanak herrialde desberdinetako datuak ere konparatzen ditu. Tabako kontsumoaren kasuan, gehien gastatzen duten biztanleak Suedia (830€), Irlanda (540€), Alemania (480€) eta Greziakoak (474€) dira, hurrenez hurren. Tabakoan gutxien gastatzen dituztenak, berriz, Brasil (71€), Mexiko (94€), Errumania (130€) eta Poloniako (218€) biztanleak izango lirateke. Erretzen den zigarro kopurua aintzat hartzen bada, gehien erretzen dituzten biztanleak Txekiar Errepublikakoak izango lirateke (1836).\nAlkohol kontsumoan ere txekiarrak dira gehien kontsumitzen dutenak (169 litro). Jarraian, Alemania (144), Errumania (138) eta Irlanda (137) aurkituko lirateke. Alkohol gutxien kontsumitzen dutenak India (5), Txina (53), Grezia (53) eta Mexiko (61) lirateke.\nKategoria Azalpen testua, D eredua, DBH 3. eta 4. mailak, Etika eta Filosofia, Euskara, Gazteberri, Gizarte Zientziak, Gizartea, Tutoretza, etiketak Alkohola, EAE Business School, Jokoa, Kontsumoa, Tabakoa by liburutegia. Gorde lotura.